Ο ΡΟΛΟΣ ΤΗΣ ΧΗΜΕΙΑΣ ΣΤΗ ΔΟΜΗ ΤΟΥ ΣΥΜΠΑΝΤΟΣ - PDF\nDownload "Ο ΡΟΛΟΣ ΤΗΣ ΧΗΜΕΙΑΣ ΣΤΗ ΔΟΜΗ ΤΟΥ ΣΥΜΠΑΝΤΟΣ"\n1 Ο ΡΟΛΟΣ ΤΗΣ ΧΗΜΕΙΑΣ ΣΤΗ ΔΟΜΗ ΤΟΥ ΣΥΜΠΑΝΤΟΣ Πολυχρόνης Σ. Καραγκιοζίδης Site: Η δημιουργία και εξέλιξη του σύμπαντος υπήρξε αντικείμενο όλων των θρησκειών. Από τη δεκαετία όμως του 1930, το θέμα αυτό περιήλθε στην δικαιοδοσία της επιστήμης με την δημιουργία ξεχωριστού κλάδου της Αστρονομίας που ονομάζεται κοσμολογία. Ο κλάδος αυτός ξεκίνησε την ζωή του με την ιστορική αποδοχή της ιδέας της διαστολής του σύμπαντος, η οποία αποδεικνύεται με την απομάκρυνση των γαλαξιών. Το αντικείμενο της σημερινής διάλεξης είναι η φύση και η συμπεριφορά των γαλαξιών, των σφαιρωτών σμηνών και των νεφελωμάτων, τα οποία κατά την ανθρωπική αντίληψη, απότελούν τα κύρια συστατικά του Σύμπαντος. ΑΝΤΙΚΕΙΜΕΝΑ ΝΕΦΕΛΟΕΙΔΟΥΣ ΜΟΡΦΗΣ Για έναν καινούργιο παρατηρητή του ουρανού, αμύητο στην επιστήμη, η θέα ενός αντικειμένου, που χαρακτηρίζεται ως νεφέλωpμα, με γυμνό μάτι ή κιάλια, μάλλον θα προκαλέσει αίσθημα απογοήτευσης, διότι αυτό που θα αντικρύσει θα είναι ένα αμυδρώς φωτισμένο μικρό νέφος στην απεραντοσύνη του ουράνιου θόλου. Εξ άλλου το ενδιαφέρον για παρατήρηση, διεγείρεται ή από το θέαμα που παρουσιάζει το παρατηρούμενο αντικείμενο ή από την σημασία του. Το θέαμα όμως ενός τέτοιου αντικειμένου, υπολείπεται κατά πολύ από την θέα των δακτυλίων του Κρόνου ή των κρατήρων της Σελήνης. Για τον μυημένο όμως παρατηρητή τα αισθήματα είναι εντελώς διαφορετικά καθώς η σημασία των αντικειμένων αυτών, όπως θα δούμε στην συνέχεια είναι τεράστια. Τον 18 ο αιώνα ελάχιστοι αστρονόμοι έδειχναν ενδιαφέρον για τέτοια αντικείμενα, τα οποία όλα τα ονόμαζαν νεφελώματα. Έδειχναν όμως μεγάλο ενδιαφέρον για κομήτες. Η ανακάλυψη ενός νέου κομήτη εκτός από την επιστημονική σπουδαιότητα που είχε, καθιστούσε διάσημο τον παρατηρητή, καθώς τότε όπως και τώρα ο κομήτης έπαιρνε το όνομα εκείνου που τον ανακάλυπτε. Οι κομήτες όμως όταν πρωτογίνονται αντιληπτοί, φαίνονται σαν αμυδρώς φωτεινά μικρά αντικείμενα όπως τα νεφελώματα. Ήταν λοιπόν πολύ εκνευριστικό ή ακόμη και εξοργιστικό για έναν αστρονόμο της εποχής εκείνης, να νομίζει ότι έπιασε λαυράκι, αλλά οι ελπίδες του για δόξα να διαλύονται, καθώς το αντικείμενο που ανακάλυψε δεν αύξανε την φωτεινότητά του με την πάροδο των ημερών, όπως θα συνέβαινε αν ήταν κομήτης και θα πλησίαζε τον ήλιο. Οι αστρονόμοι λοιπόν χρειαζόταν έναν κατάλογο των μόνιμων νεφελωμάτων του ουρανού. Ο πρώτος αξιόλογος κατάλογος αυτού του είδους είχε συνταχθεί από τον Charle Messier την περίοδο Τα λαμπρότερα νεφελοειδούς όψης αντικείμενα, ο Messier τα κατέγραψε όχι διότι τα θεωρούσε σημαντικά, αλλά διότι ήθελε ουσιαστικά να «κρεμάσει» σε καθένα από αυτά ένα καρτελάκι που να γράφει «μακριά δεν είναι κομήτης». Παρόλα αυτά, ο κατάλογος του Messier αποτέλεσε ένα πολύτιμο βοήθημα στους αστρονόμους, όχι μόνο στον τομέα της ανακάλυψης κομητών. Το 1888 ένας άλλος αστρονόμος ο Dreyer δημοσίευσε πληρέστερο κατάλογο γνωστό ως N.G.C με 7840 αρχικών και στην συνέχεια με άλλα 1529 αντικείμενα, σε αντίθεση με τον κατάλογο του Messier, ο οποίος περιλάμβανε μόνον 110. Ήδη από την ανακάλυψη του τηλεσκοπίου είχε διαπιστωθεί ότι η γαλαξιακή ζώνη είναι μια τεράστια συγκέντρωση αστέρων. Επίσης και τα Μαγγελανικά νέφη είναι συγκεντρώσεις αστέρων. Τι συμβαίνει όμως με αυτά; Αποτελούν μέρος του δικού μας 1\n2 γαλαξία, ή πρόκειται για άλλες διαστημικές νησίδες όπως ο δικός μας γαλαξίας; Τι άραγε να είναι το νεφέλωμα Μ 42 στον αστερισμό του Ορίωνα; Πρόκειται για συγκέντρωση αερίων και κονιορτού μέσα στα όρια του δικού μας γαλαξία όπως πράγματι συμβαίνει, ή για κάποιον μακρινό γαλαξία που λόγω της μεγάλης αποστάσεως δεν μπορούμε να διακρίνουμε αστέρες; Την απάντηση στα ερωτήματα αυτά, έδωσε η εξέλιξη της επιστήμης και της τεχνολογίας. Ειδικότερα η φασματοσκοπία και οι μέθοδοι μέτρησης των αποστάσεων. ΓΕΝΙΚΕΣ ΑΡΧΕΣ ΦΑΣΜΑΤΟΣΚΟΠΙΑΣ Με τη φασματοσκοπία μπορούμε να υπολογίσουμε, μεταξύ των άλλων, τη θερμοκρασία της εξωτερικής επιφάνειας ενός αστέρα, τη χημική του σύσταση, καθώς και τη χημική σύσταση ουρανίων αντικειμένων και σχηματισμών, με την προϋπόθεση αυτά να εκπέμπουν ή να αντανακλούν, ή να απορροφούν ενέργεια. Φάσμα είναι το σύνολο των ακτινοβολιών μιας πηγής οι οποίες έχουν αναλυθεί. Παρακάμπτοντας την έννοια της πηγής, μπορούμε να πούμε ότι φάσμα είναι το σύνολο των ακτινοβολιών μιας δέσης ακτινοβολίας. Τα στερεά και τα υγρά όταν υπερθερμαίνονται παράγουν συνεχές φάσμα το οποίο γίνεται άμεσα αντιληπτό από το ορατό μέρος της ακτινοβολίας του. Αν το ορατό μέρος, με τη βοήθεια πρίσματος αναλυθεί στα χρώματα της ίριδος, από το εύρος κάθε χρωματικής περιοχής μπορούμε να υπολογίσουμε τη θερμοκρασία της πηγής, πχ του νήματος πυρακτώσεως μιας λάμπας. Από το συνεχές φάσμα των αστέρων υπολογίζουμε τη θερμοκρασία της εξωτερικής τους επιφάνειας. Τα αέρια (οι ατμοί των στερεών και υγρών είναι επίσης αέρια) όταν ιοντίζονται παράγουν γραμμικό φάσμα εκπομπής. Αυτό σημαίνει ότι η ακτινοβολία των ιοντισμένων αερίων αν αναλυθεί, δεν δίνει συνεχές φάσμα, αλλά περιορίζεται σε μία ή περισσότερες γραμμές, δηλαδή στενές περιοχές. Η θέση των γραμμών αυτών είναι χαρακτηριστική του χημικού στοιχείου που παράγει το φάσμα. Επομένως η ανάλυση της φωτεινής δέσμης ενός ιοντισμένου χημικού στοιχείου, δίνει ένα σκοτεινό υπόβαθρο το οποίο διακόπτεται από μια ή περισσότερες φωτεινές γραμμές. Όταν μια δέσμη λευκού φωτός περάσει από κάποιο μεσοαστρικό νέφος αερίων και στη συνέχεια αναλυθεί σε φασματογράφο, δίνει το γνωστό φωτεινό υπόβαθρο του συνεχούς φάσματος, το οποίο όμως διακόπτεται από σκοτεινές γραμμές. Το είδος αυτό του φάσματος ονομάζεται γραμμικό φάσμα απορρόφησης, Η θέση των γραμμών αυτών είναι χαρακτηριστική των χημικών στοιχείων του μεσοαστρικού νέφους. Για κάθε χημικό στοιχείο οι θέσεις των γραμμών εκπομπής, ταυτίζονται με τις θέσεις των γραμμών απορρόφησης του φάσματός του. Από τα παραπάνω προκύπτει ότι, με τα γραμμικά φάσματα εκπομπής ή απορρόφησης μπορούμε να πραγματοποιήσουμε χημική ανάλυση από πολύ μεγάλες αποστάσεις. ΜΕΡΤΗΣΗ ΑΠΟΣΤΑΣΕΩΝ ΤΩΝ ΑΣΤΕΡΩΝ Οι κυριότερες μέθοδοι προσδιορισμού των αποστάσεων των αστέρων είναι η μέθοδος της παράλλαξης και η μέθοδος των κηφίδων. Η μέθοδος της παράλλαξης στηρίζεται στην εξής αρχή: Όταν ταξιδεύουμε με τραίνο που κινείται με σταθερή ταχύτητα, βλέποντας από το παράθυρο του οχήματος, έχουμε την ψευδαίσθηση ότι εμείς ήμαστε ακίνητοι ενώ τα αντικείμενα της υπαίθρου κινούνται. Παρατηρούμε επίσης, ότι τα κοντινά αντικείμενα κινούνται με μεγαλύτερη ταχύτητα από τα μακρινά. Από την ταχύτητα του τρένου και τη φαινομενική ταχύτητα μετατόπισης του 2\n3 αντικειμένου, σε σχέση με πολύ μακρινά αντικείμενα, όπως οι κορυφογραμμή μακρινής οροσειράς, μπορούμε να προσδιορίσουμε την απόσταση του αντικειμένου. Η Γη είναι ένα καλό κινητό σύστημα αναφοράς. Με τον προσδιορισμό της φαινομενικής μετατόπισης της θέσης ενός αστέρα σε σχέση με πολύ μακρινά αντικείμενα (συνήθως γαλαξίες), σε διάστημα ενός εξαμήνου, δηλαδή κατά τη διάρκεια μισής περιφοράς της Γης γύρω από τον Ήλιο, υπολογίζουμε την απόσταση του αστέρα από τη Γη. Για τη μέτρηση της απόστασης σχετικώς μακρινών αντικειμένων, όπως είναι οι γαλαξίες και τα σφαιρωτά σμήνη αστέρων, χρησιμοποιείται κυρίως η μέθοδος των κηφίδων. Κηφίδες είναι μια κατηγορία μεταβλητών αστέρων των οποίων η λαμπρότητα μεταβάλλεται περιοδικά. Η περίοδος μεταβολής της λαμπρότητας ενός κηφίδη σχετίζεται με τη μέγιστη λαμπρότητά του. Συγκεκριμένα, όσο μικρότερη είναι η περίοδος διακύμανσης της λαμπρότητας, τόσο λαμπρότερος είναι ο Κηφίδης. Συγκρίνοντας την πραγματική λαμπρότητα ενός κηφίδη με τη φαινομενική, λόγω απόστασης, μπορούμε να προσδιορίσουμε την απόστασή του από τη Γη. Η φασματοσκοπία σε συνδυασμό με τις μεθόδους μέτρησης αποστάσεων, έδωσε χρήσιμα συμπεράσματα. Από το συνεχές φάσμα του αστέρα Betelgeuse συμπεραίνουμε ότι η θερμοκρασία της εξωτερικής του επιφάνειας είναι σχετικώς μικρή άρα και η εκπεμπόμενη ακτινοβολία ανά μονάδα επιφανείας επίσης μικρή. Το γεγονός αυτό σε συνδυασμό με τη μεγάλη του φαινομενική λαμπρότητα, μας οδηγεί στο συμπέρασμα ότι ο αστέρας αυτός είναι τεραστίων διαστάσεων. Ο ΓΑΛΑΞΙΑΣ ΜΑΣ Ο γαλαξίας μας είναι ένας από τα 100 περίπου δισεκατομμύρια γαλαξίες του σύμπαντος. Περιέχει περίπου 200 δισεκατομμύρια αστέρες, μεσοαστρική ύλη και μεσοαστρική ακτινοβολία. Έχει το σχήμα φακού με διάμετρο περίπου ε.φ. και πάχος στα άκρα 1000 ε.φ. Ο Ήλιος απέχει ε.φ. από το κέντρο του. Αν μπορούσαμε να παρατηρήσουμε τον γαλαξία μας από άλλο γαλαξία και από διεύθυνση κάθετη μας το γαλαξιακό επίπεδο θα βλέπαμε την εικόνα (3) Αν το παρατηρούσαμε από τη διεύθυνση του γαλαξιακού επιπέδου θα βλέπαμε την εικόνα (4). Η κεντρική περιοχή που ονομάζεται και γαλαξιακό εξόγκωμα, είναι μια πεπλατυσμένη σφαίρα με μεγάλη διάμετρο ε.φ. και μικρή ε.φ. Το κέντρο του γαλαξιακού εξογκώματος ονομάζεται γαλαξιακός πυρήνας. Στην περιοχή γύρω από το κέντρο του γαλαξία, η πυκνότητα των αστέρων είναι 10 6 φορές μεγαλύτερη από εκείνη στην περιοχή που βρίσκεται ο Ήλιος. Έχουμε βάσιμες υπόνοιες ότι στο κέντρο του γαλαξία μας υπάρχει μια τεράστια μαύρη τρύπα, στην ύπαρξη της οποίας αποδίδεται η εκπομπή ακτίνων Χ. Σ αυτήν αποδίδεται επίσης η απαραίτητη μάζα στην οποία οφείλεται η συγκεκριμένη ταχύτητα περιφοράς των αστέρων γύρω από το γαλαξιακό κέντρο. Η ταχύτητα αυτή είναι διαφορική. Για τον Ήλιο και για αστέρες της ίδιας απόστασης από το γαλαξιακό κέντρο με αυτόν είναι 220 km/sec Ο Ήλιος για μια πλήρη περιφορά χρειάζεται έτη. ΜΕΣΟΑΣΤΡΙΚΗ ΥΛΗ Η μεσοαστρική ύλη περιλαμβάνει διάσπαρτα αέρια και κονιορτό. Σε ότι αφορά την σύστασή της, αποτελείται κυρίως από Η. Σε κάθε 10 6 άτομα Η αντιστοιχούν άτομα Ηe, 2000 άτομα Ο και μερικές δεκάδες ή λιγότερο για καθένα από τα στοιχεία Να, Ν, C, 3\n4 Si, Fe, Mg, Ca. Το Η και ένα μέρους του He είναι κατάλοιπα της αρχέγονης ύλης από την οποία προήλθαν οι αστέρες και οι γαλαξίες. Η μεσοαστρική ύλη προέρχεται ακόμα από τον αστρικό άνεμο και από τις εκρήξεις των αστέρων (εκρήξεις τύπου Nova και Supernova). Η πυκνότητα της μεσοαστρικής ύλης είναι εξαιρετικά μικρή. Είναι μικρότερη από εκείνη που επικρατεί στο κενό που δημιουργούμε στα εργαστήρια. Σε κάποιες περιοχές της η πυκνότητα αυτή είναι πολύ μεγαλύτερη, οπότε έχουμε την ύπαρξη νεφελώματος. Σε τόσο χαμηλές συγκεντρώσεις και θερμοκρασίες (κοντά στο απόλυτο μηδέν), οι χημικές αντιδράσεις είναι πολύ βραδείες. Παρόλ αυτά στη μεσοαστρική ύλη περιλαμβάνονται και χημικές ενώσεις όπως H 2 O, CH 4, NH 3, HCN. Οι ενδόθερμες χημικές αντιδράσεις στο Σύμπαν τροφοδοτούνται κυρίως από ενέργεια με τη μορφή ακτινοβολίας, από πολύ ενεργούς αστέρες τύπου Ο ή Β. ΝΕΦΕΛΩΜΑΤΑ Τα νεφελώματα διακρίνονται γενικώς σε φωτεινά και σκοτεινά. Φωτεινά είναι εκείνα τα οποία εκπέμπουν φως, συνήθως διότι φωτίζονται από αστέρας που περιέχουν στο εσωτερικό τους, ενώ σκοτεινά είναι εκείνα που δεν εκπέμπουν φωτεινή ενέργεια. Μερικές φορές τα σκοτεινά νέφη δημιουργούν θεαματικούς σχηματισμούς όταν προβάλλονται πάνω από φωτεινά νέφη, όπως συμβαίνει με το νεφέλωμα μας κεφαλής του ίππου. Όταν η μεσοαστρική ύλη προέρχεται από μεγάλη εκροή ύλης από έναν μόνο αστέρα, συνήθως βίαιη, τότε η ύλη αυτή συγκροτεί τα λεγόμενα πλανητικά νεφελώματα. Παράδειγμα τέτοιου νεφελώματος είναι το δακτυλιοειδές νεφέλωμα της Λύρας. Κάποια νεφελώματα έχουν δικό τους φως, όχι διότι στο εσωτερικό τους υπάρχουν αστέρες που τα φωτίζουν, αλλά διότι πολύ κοντά σ αυτά υπάρχουν πολύ ενεργοί αστέρες τύπου Ο ή Β, οπότε η ακτινοβολία των αστέρων αυτών προκαλεί ιοντισμό των χημικών στοιχείων του νεφελώματος. Τα νεφελώματα αυτά ονομάζονται νεφελώματα εκπομπής διότι δίνουν γραμμικό φάσμα εκπομπής. Σε ένα τέτοιο νεφέλωμα παρατηρήθηκε η ύπαρξη φασματικών γραμμών, οι οποίες δεν αντιστοιχούσαν σε κανένα γνωστό χημικό στοιχείο. Οι αστρονόμοι τότε πίστεψαν ότι ανακάλυψαν εκεί ένα νέο χημικό στοιχείο το οποίο μάλιστα έσπευσαν να το ονομάσουν «νεφέλειο». Οι προσδοκίες τους όμως διαψεύσθηκαν, όταν διαπιστώθηκε ότι οι παράξενες αυτές φασματικές γραμμές οφείλονται σε ιοντισμένο Ο. Εξ άλλου το χημικό στοιχείο Ήλιο ανακαλύφθηκε για πρώτη φορά στον Ήλιο με ανάλογη φασματοσκοπική μέθοδο και αργότερα ανακαλύφθηκε σε μικρά ποσά στον ατμοσφαιρικό αέρα της Γης. Η σπουδαιότητα των νεφελωμάτων συνίσταται στο ότι οι αστέρες προκύπτουν από την βαρυτική κατάρρευση μεσοαστρικών νεφών, σκόνης και αερίων. Πράγματι στο κέντρο πολλών νεφελωμάτων βρίσκουμε έναν οι περισσότερους αστέρες οι οποίοι γεννήθηκαν από αυτά και είναι σχετικώς νεαρής ηλικίας. Μεγάλη συσσώρευση νέων αστέρων οι οποίοι βρίσκονται ακόμη στον λίκνο μας, είναι οι αστέρες του ανοιχτού σμήνους των πλειάδων στον αστερισμό του Ταύρου. Στο σμήνος αυτό, με την χρήση ακόμη και μικρού τηλεσκοπίου, μπορούμε να διακρίνουμε κατάλοιπα του μεσοαστρικού νέφους, το οποίο υπήρξε ο γεννήτορας των αστέρων αυτών. Το σμήνος αυτό όπως και κάθε άλλο με ακανόνιστο σχήμα χαρακτηρίζεται ως ανοιχτό. Μέχρι σήμερα έχουν παρατηρηθεί στον γαλαξία μας 334 τέτοια σμήνη. ΣΦΑΙΡΩΤΑ ΣΜΗΝΗ Εκτός από τα ανοιχτά, υπάρχει και μια άλλη κατηγορία σμηνών, περισσότερο θεαματικών από τα προηγούμενα, τα οποία χαρακτηρίζονται «σφαιρωτά». Τα σμήνη αυτά έχουν σφαιρική συμμετρία. Η κατανομή των αστέρων σε αυτά αυξάνεται από έξω 4\n5 προς τα μέσα. Στο κέντρο μάλιστα είναι τόσο μεγάλη η πυκνότητα των αστέρων, ώστε είναι αδύνατος ο διαχωρισμός τους. Οι πληθυσμοί των αστέρων στα σμήνη αυτά είναι της τάξεως των δεκάδων χιλιάδων μέχρι εκατοντάδων χιλιάδων, σε αντίθεση με τους πληθυσμούς των ανοικτών σμηνών που είναι της τάξεως μερικών δεκάδων μέχρι μερικών εκατοντάδων αστέρων. Τα σφαιρωτά σμήνη βρίσκονται κυρίως έξω από τον γαλαξία μας, τον οποίο συνοδεύουν ως δορυφόροι. Χαρακτηριστικό παράδειγμα τέτοιου σμήνους αποτελεί το σμήνος του Ηρακλή: Περιέχει αστέρες, έχει διάμετρο 100 ε.φ., απέχει από τον ήλιο ε.φ. και βρίσκεται έξω από το γαλαξιακό επίπεδο. ΟΙ ΑΛΛΟΙ ΓΑΛΑΞΙΕΣ Όπως αναφέρθηκε προηγουμένως υπάρχουν δισεκατομμύρια γαλαξίες στο σύμπαν. Οι πολυπληθείς ομάδες γαλαξιών ονομάζονται σμήνη γαλαξιών. Σήμερα είναι γνωστά περισσότερα από 60 τέτοια σμήνη με σπουδαιότερα το σμήνος της Παρθένου σε απόσταση ε.φ. και 2800 μέλη, και το σμήνος της κόμης της Βερενίκης σε απόσταση ε.φ. και 1000 μέλη. Σε μερικές περιπτώσεις τα σμήνη συγκροτούν ακόμη μεγαλύτερους σχηματισμούς τα «υπερσμήνη». Οι γαλαξίες είτε είναι συγκροτημένοι σε μεγαλύτερους σχηματισμούς, είτε βρίσκονται μεμονωμένοι, δημιουργούν την εντύπωση ότι το Σύμπαν είναι γεμάτο από γαλαξίες, διότι οι σχετικές αποστάσεις μεταξύ τους είναι μικρές. Παράδειγμα: Το μεγάλο νεφέλωμα του Μαγγελάνου απέχει από τον Ήλιο, ο οποίος είναι αστέρι του δικού μας γαλαξία, 160 χιλιάδες έτη φωτός, ενώ η διάμετρος του δικού μας γαλαξία είναι 110 χιλιάδες έτη φωτός. Ο Μ 31 απέχει από τον Ήλιο 2,2 εκατομμύρια έτη φωτός, δηλαδή 20 γαλαξιακές διαμέτρους του δικού μας γαλαξία ή 13,4 διαμέτρους του Μ 31. Οι αποστάσεις όμως των αστέρων μέσα στους γαλαξίες σε σχέση με το μέγεθος των αστέρων. είναι τεράστιες. Συγκεκριμένα η μέση απόσταση δύο αστέρων είναι περίπου φορές τη διάμετρο ενός μέσου αστέρα. Εύκολα λοιπόν θα μπορούσαμε να πούμε ότι το Σύμπαν είναι γεμάτο από γαλαξίες, ενώ οι γαλαξίες είναι άδειοι από αστέρια. Το γεγονός αυτό έχει ως αποτέλεσμα, όταν συγκρούονται δύο γαλαξίες, ουσιαστικά να λαμβάνει χώρα διέλευση του ενός μέσα από τον άλλο, με ελάχιστες συγκρούσεις και σχετική διαφοροποίηση του σχήματός τους. Αν η ταχύτητα με την οποία συγκρούονται είναι σχετικώς μικρή, τότε δημιουργείται νέος γαλαξίας, με εντελώς διαφορετικά χαρακτηριστικά, σε ότι αφορά τουλάχιστον το σχήμα του. Τα συμπεράσματα αυτά ενισχύονται από προγράμματα προσομοίωσης σε ηλεκτρονικούς υπολογιστές. Τα φαινόμενα της σύγκρουσης των γαλαξιών, λαμβάνουν χώρα στις τοπικές ομάδες και οφείλονται σε βαρυτικές αλληλεπιδράσεις. Σε μακροσκοπική όμως κλίμακα είμαστε απόλυτα βέβαιοι ότι οι γαλαξίες απομακρύνονται ο ένας από τον άλλον. Η ΔΙΑΣΤΟΛΗ ΤΟΥ ΣΥΜΠΑΝΤΟΣ, Ο ΧΩΡΟΣ ΚΑΙ Ο ΧΡΟΝΟΣ Μέχρι τις αρχές του 20ου αιώνα οι επιστήμονες πίστευαν ότι το Σύμπαν είναι στατικό, δηλαδή δεν αυξομειώνεται με την πάροδο του χρόνου. Το 1922 όμως, ο Ρώσσος μαθηματικός και μετεωρολόγος FRIEDMAN, ασχολούμενος με την γενική θεωρία της σχετικότητας, βρήκε κάποιες λύσεις των πολύπλοκων μαθηματικών τύπων της, σύμφωνα με τις οποίες το Σύμπαν ξεκίνησε από μια κατάσταση εξαιρετικής πυκνότητας και στην συνέχεια διεστάλη με την πάροδο του χρόνου. Η άποψη όμως του Αϊνστάιν για το Σύμπαν ήταν διαφορετική. Ο Αϊνστάιν θεωρούσε ότι το Σύμπαν ήταν στατικό. Την εποχή όμως εκείνη ήταν αδύνατον να ελεγχθούν πειραματικά οι ορθότητες των απόψεων των FRIEDMAN και Αϊνστάιν. 5\n6 Η κατάσταση άλλαξε το Την χρονιά εκείνη οι Αμερικανοί Hable και Humanson, ανακάλυψαν, με την βοήθεια ενός μεγάλου τηλεσκοπίου, ότι το Σύμπαν διαστέλλεται. Συγκεκριμένα οι γαλαξίες απομακρύνονται διαρκώς ο ένας από τον άλλον. Βέβαια οι Hable και Humanson δεν είδαν τους γαλαξίες να μεταβάλουν θέση στο οπτικό πεδίο του τηλεσκοπίου τους. Κάτι τέτοιο θα απαιτούσε παρατήρηση επί εκατοντάδες εκατομμύρια χρόνια. Στο συμπέρασμα αυτό κατέληξε ο Hable από το φαινόμενο Dopler. Με το φαινόμενο αυτό μπορούμε να αποφανθούμε αν, ένα αντικείμενο που παράγει κύματα, ακουστικά ή ηλεκτρομαγνητικά, μας πλησιάζει ή απομακρύνεται από μας. Το φαινόμενο Dopler στηρίζεται στην εξής παρατήρηση: όταν μια πηγή κυμάτων κινείται προς κάποιον παρατηρητή, εκείνος αντιλαμβάνεται τη συχνότητα εκπομπής της πυγής μεγαλύτερη από εκείνη που θα αντιλαμβανόταν αν η πυγή ήταν ακίνητη. Αντίθετα αν η πυγή απομακρύνεται από τον παρατηρητή, εκείνος αντιλαμβάνεται τη συχνότητα εκπομπής της, μικρότερη από εκείνη που θα αντιλαμβανόταν αν η πυγή ήταν ακίνητη. Το φάσμα εκπομπής των μακρινών γαλαξιών εμφανίζει μετατόπιση προς το ερυθρό. Αυτό σημαίνει ότι εμείς αντιλαμβανόμαστε τη συχνότητα εκπομπής της ηλεκτρομαγνητικής ακτινοβολίας των γαλαξιών αυτών μεγαλύτερη και επομένως οι γαλαξίες αυτοί απομακρύνονται από εμάς. Από τις ταχύτητες απομάκρυνσης και την απόστασή τους, μπορούμε να υπολογίσουμε και να συμπεράνουμε ότι πριν από 13, χρόνια, όλη η ύλη του σύμπαντος ήταν συγκεντρωμένη σε μια πολύ μικρή περιοχή. Πριν από 13, χρόνια έλαβε χώρα η δημιουργία του σύμπαντος. Η δημιουργία του σύμπαντος πρέπει να είναι ταυτόσημη με τη δημιουργία των εννοιών του χώρου, του χρόνου και του ζεύγους ύλης ενέργειας. Ακόμη ίσως θα πρέπει να δεχθούμε ότι όλα δεν ξεκίνησαν από μια κυριολεκτικά μεγάλη έκρηξη η οποία έδωσε μια αρχική ώθηση στην ύλη ώστε αυτή ακόμη να απομακρύνεται από το σημείο της δημιουργίας. Ίσως πρέπει να αποδεχθούμε ότι ο ίδιος ο χώρος διαστέλλεται, συμπαρασύροντας τους γαλαξίες που είναι «τοποθετημένοι» σ αυτόν. (Για να γίνω καλύτερα αντιληπτός, παρακάμπτω την έννοια του χορόχρονου, αντικαθιστώντας την με την έννοια του χώρου). Ο χώρος δεν είναι το απόλυτο κενό, το τίποτα. Έχει φυσική οντότητα και ιδιότητες. Ήδη στις αρχές του 19 ου αιώνα ο Avogadro με τη γνωστή από τη φυσική και τη χημεία υπόθεσή του, υπαινίσσεται άθελά του κάτι τέτοιο. Η υπόθεση του Avogadro έχει ως εξής: «ίσοι όγκοι αερίων στις ίδιες συνθήκες πίεσης και θερμοκρασίας, περιέχουν τον ίδιο αριθμό μορίων». Κατά το Avogadro συγκεκριμένος όγκος, δηλαδή μια περιοχή του χώρου, είναι χωρισμένος σε συγκεκριμένο αριθμό «κυψελίδων», στις οποίες χωρά συγκεκριμένος αριθμός μορίων αερίου, είτε πρόκειται για τα μικρά μόρια του H 2 είτε για τα μεγάλα μόρια του SO 3. ΑΛΛΑ ΕΞΩΤΙΚΑ ΟΥΡΑΝΙΑ ΑΤΙΚΕΙΜΕΝΑ Ένα μεγάλο ποσοστό γαλαξιών παράγουν τεράστια ποσά ενέργειας σε σχέση με άλλους γαλαξίες. Οι γαλαξίες αυτοί ονομάζονται ενεργοί γαλαξίες. Οι ενεργοί γαλαξίες διακρίνονται σε ραδιογαλαξίες, σε γαλαξίες τύπου Seyfert και σε ΚΒΑΖΑΡΣ. Ενας ραδιογαλαξίας χαρακτηρίζεται από τεράστια εκπομπή ραδιοκυμάτων, η οποία είναι κατά πολύ μεγαλύτερη από εκείνη που εκπέμπεται από ένα συνηθισμένο γαλαξία, όπως είναι ο δικός μας. 6\n7 Οι γαλαξίες τύπου SEYFERT, είναι μια άλλη κατηγορία ενεργών γαλαξιών, οι οποίοι εκπέμπουν πολύ μεγαλύτερη φωτεινή ακτινοβολία από το κέντρο τους σε σχέση με τους άλλους γαλαξίες. Και τέλος θα αναφερθούμε στα ΚΒΑΖΑΡΣ. Το 1960 κάποιοι ραδιοαστρονόμοι ανακάλυψαν πηγές έντονης ραδιοεκπομπής, οι οποίες μετά από τρία χρόνια, δηλαδή το 1963, ταυτίστηκαν με οπτικά σώματα που είχαν την μορφή αστέρα και όχι γαλαξία όπως θα αναμενόταν, λόγω του ποσού ενέργειας που εκπέμπουν. Για το λόγο αυτό ονομάστηκαν quasi stars (κβαζαρς) και σε Ελληνική απόδοση ημιαστέρες. Το φάσμα των ημιαστέρων έχει έντονες πλατιές γραμμές εκπομπής, οι οποίες δεν ταυτίζονται με τις φασματικές γραμμές των γνωστών χημικών στοιχείων. Δεν άργησε όμως να αποκαλυφθεί ότι επρόκειτο για γνωστές φασματικές γραμμές, που είχαν υποστεί τεράστια μετατόπιση προς το ερυθρό άκρο του φάσματος. Επομένως σύμφωνα με το φαινόμενο dopler που περιγράψαμε προηγουμένως, τα Κβάζαρς έχουν τεράστιες ταχύτητες απομάκρυνσης, οι οποίες αντιστοιχούν σε σημαντικό κλάσμα της ταχύτητας του φωτός. Κατά συνέπεια τα αντικείμενα αυτά, παρουσιάζουν την μεγαλύτερη ερυθρά μετατόπιση και επομένως βρίσκονται μακρύτερα από κάθε γνωστό αντικείμενο, δηλαδή σε αποστάσεις μεγαλύτερες από 13 δισεκατομμύρια έτη φωτός. Για να φαίνονται όμως από τόσο μεγάλες αποστάσεις, θα πρέπει να διαθέτουν μια τεράστια πηγή ακτινοβολίας. Η πιο πιθανή εκδοχή για την φύση των Κβάζαρς, είναι ότι πρόκειται για πυρήνες εκρηκτικών γαλαξιών, τύπου seyfert, που λόγω των μεγάλων αποστάσεων δεν είναι παρατηρήσιμη η υπόλοιπη δομή τους. Αναλογιζόμενοι τα μυστήρια του σύμπαντος, βρισκόμαστε σε αμηχανία ως προς το τι θα έπρεπε να μας εντυπωσιάσει περισσότερο. Μήπως η μικρότητα των απόλυτων διαστάσεων του σώματός μας; Μήπως η μικρότητα της διάρκειας ζωής ενός ανθρώπου σε σχέση με τα ασύλληπτα χρονικά μεγέθη που προαναφέρθηκαν; Η μήπως η ικανότητα του ανθρωπίνου εγκεφάλου να κατανοεί έστω και ένα μικρό μέρος από όλα αυτά; 7


Η Sony εξαγοράζει τη Bungie με $3.6 δισ.!\n31 Ιανουαρίου 2022 Christos Elpidis\nΝα και μια πρώτη σοβαρή αντίδραση από τη Sony μετά την βόμβα της Microsoft με την Activision-Blizzard. Η εταιρεία ανακοίνωσε ότι προχωρά στην εξαγορά της Bungie έναντι $3.6 δισ. και ξεκαθαρίζει ότι το studio θα εξακολουθήσει να δημιουργεί τίτλους που θα είναι διαθέσιμοι σε διάφορες πλατφόρμες, συμπεριλαμβανομένων Xbox και Windows PC.\nΗ Bungie είναι ιδιαίτερα γνωστή ως το studio που δημιούργησε το πρώτο Halo και το Destiny. Αυτή τη στιγμή απασχολεί περισσότερους από 900 υπαλλήλους παγκοσμίως, οι οποίοι θα συνεχίσουν κανονικά την ανάπτυξη των τίτλων που ετοιμάζει η εταιρεία, αλλά άμεσα θα γίνουν περισσότερες προσλήψεις για τα επόμενα projects.\nΤόσο η Sony μέσω του Jim Ryan (πρόεδρος της SIE), όσο και η Bungie μέσω του Pete Parsons (CEO) είναι ξεκάθαροι πως θα συνεχίσουν να προσφέρουν τα παιχνίδια στις κοινότητες των gamers, ανεξάρτητα από την πλατφόρμα που επιλέγουν. Είναι προφανές ότι η Sony έχει θορυβηθεί έντονα από την επικείμενη εξαγορά της Activision-Blizzard και γι’ αυτό μοιάζει να λέει στη Microsoft ότι “και εμείς εξαγοράζουμε, αλλά δεν κρατάμε αποκλειστικότητες”.\nΑς ελπίσουμε ότι όλες αυτές οι πομπώδεις εξαγορές θα ωφελήσουν πραγματικά τους gamers και δεν θα μπλέξουμε τα επόμενα χρόνια σε πολέμους αποκλειστικοτήτων.


Εθνική Αφγανιστάν (ποδόσφαιρο ανδρών) - Βικιπαίδεια\nΕθνική Αφγανιστάν (ποδόσφαιρο ανδρών)\nΗ εθνική ομάδα ποδοσφαίρου του Αφγανιστάν εκπροσωπεί το Αφγανιστάν στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Αφγανιστάν. Έδρα της ομάδας είναι το Στάδιο Γκαζί.\nΠοδοσφαιρική Ομοσπονδία Αφγανιστάν\nΑφγανιστάν 0–0 Ιράν\n(Καμπούλ, Αφγανιστάν, 25 Αυγούστου 1941)\nΜπουτάν 1–8 Αφγανιστάν\n(Νέο Δελχί, Ινδία, 7 Δεκεμβρίου 2011)\nΤουρκμενιστάν 11–0 Αφγανιστάν\n(Ασγκαμπάτ, Τουρκμ., 19 Νοεμβρίου 2003)\nΗ μοναδική εμφάνιση του Αφγανιστάν και ο πρώτος διεθνής αγώνας υπό την Παγκόσμια Ποδοσφαιρική Ομοσπονδία (FIFA) ήταν στο τουρνουά ποδοσφαίρου των Ολυμπιακών Αγώνων στους Θερινούς Ολυμπιακούς Αγώνες του 1948 όταν αντιμετώπισε το Λουξεμβούργο στις 26 Ιουλίου 1948 και ηττήθηκε με 6–0.\nΈδρα της ομάδας είναι το Στάδιο Γκαζί στην Καμπούλ, χωρητικότητας 25.000 θεατών.\n↑ Afghanistan United roadsandkingdoms.com\nΑνακτήθηκε από "https://el.wikipedia.org/w/index.php?title=Εθνική_Αφγανιστάν_(ποδόσφαιρο_ανδρών)&oldid=7809162"\nΤελευταία επεξεργασία στις 9 Οκτωβρίου 2019, στις 23:11


7 french style ανοιξιάτικα φορέματα για τα καθημερινά look | VOGUE.GR\n7 french style ανοιξιάτικα φορέματα για τα καθημερινά look\nΘηλυκές γραμμές, εμπριμέ και knitwear ορίζουν τις τάσεις στα φορέματα της σεζόν.\nΤα ανοιξιάτικα κομμάτια κυριαρχούν σιγά σιγά στα city looks, και τα θηλυκά spring dresses είναι ένα από τα πρώτα που ανυπομονούμε να φορέσουμε. Από sneakers, μέχρι λευκές μπότες, ankle boots ή σανδάλια για τις πιο ζεστές μέρες, τα ανοιξιάτικα φορέματα είναι το piece που μας βγάζει πάντα από την άβολη θέση του τι θα βάλουμε. Τόσο άνετα, όσο και ευέλικτα, προσαρμόζονται σε κάθε γυναικείο στιλ και περίσταση, κάνοντας τη διαφορά σε office looks αλλά και σε casual καθημερινά που απλά θέλουμε να αποφύγουμε τα πουλόβερ και τα τζιν.\nΑνάλογα με το στιλ σας, μπορείτε να επιλέξετε printed ή μονόχρωμα. Οι λάτρεις της μίνιμαλ αισθητικής μπορούν να συνδυάσουν μίντι σοφιστικέ φορέματα με λεπτά πανωφόρια και chic αξεσουάρ. Από την άλλη, αν ο ερχομός της άνοιξης σας βάζει σε πιο τολμηρό και παιχνιδιάρικο μουντ, το ιδανικό είναι να επενδύσετε σε printed ανοιξιάτικα φορέματα με φλοράλ, καρό και άλλα πολύχρωμα μοτίβα. Επιλέξτε all time classic παπούτσια και ήσυχα κοσμήματα για να συμπληρώσετε το σύνολο, υιοθετώντας το στιλ των Γαλλίδων που ξέρουν να συνδυάζουν διαχρονικότητα με cool notes.\nΤα knitwear φορέματα είναι το staple που σίγουρα πρέπει να έχετε στη γκαρνταρόμπα σας. Μίντι πλεκτά φορέματα, συνδυασμένα με καπαρντίνες και μποτάκια συνθέτουν το τέλειο look για τις πρώτες ανοιξιάτικες μέρες. Αντίστοιχα, για τις πρώτες ανοιξιάτικες αποδράσεις, τα αέρινα φορέματα σε soft και girly αποχρώσεις είναι ό,τι χρειάζεται για να σας μπείτε στο κλίμα της νέας σεζόν. Αν σας αρέσουν τα prints, προτιμήστε τα εμπριμέ που θα σας χαρίσουν αμέσως στιλ και θα χρειαστούν τη λιγότερη προσπάθεια για να ξεχωρίσουν.\nΗ Vogue προτείνει 7 ανοιξιάτικα φορέματα:\nΦόρεμα, Isabel Marant\nΕμπριμέ φόρεμα, Diane von Furstenberg\nΠλεκτό φόρεμα, Staud\nΦόρεμα ζιβάγκο, Polo Ralph Lauren\nΕμπριμέ φόρεμα, Mango\nΦόρεμα από ποπλίνα, Zara\nCASUAL DRESS FRENCH STYLE SPRING LOOKS ΑΝΟΙΞΗ 2022 ΣΥΝΔΥΑΣΜΟΙ ΦΟΡΕΜΑΤΑ\n3 νέα προϊόντα περιποίησης για το 2022


Στο Αγρίνιο η εξήγηση γιατί δεν μας έκαναν κυβερνοεπίθεση οι χάκερς! | AgrinioPress\nΑρχική/Pressαρίσματα/Στο Αγρίνιο η εξήγηση γιατί δεν μας έκαναν κυβερνοεπίθεση οι χάκερς!\nΣτο Αγρίνιο η εξήγηση γιατί δεν μας έκαναν κυβερνοεπίθεση οι χάκερς!\n14/05/2017 , 13:33\nΠολλοί απόρησαν όταν άκουσαν ότι χθες το βράδυ έγιναν συνδυασμένες κυβερνοεπιθέσεις σε όλο τον κόσμο κι έπεσε μέχρι και το ΕΣΥ της Βρετανίας από αυτές αλλά κανείς δεν σκέφτηκε να κάνει και μια κυβερνοεπίθεση στην Ελλάδα να γελάσει ο κάθε πικραμένος.\nΓιατί όμως; Γιατί μας αγνόησαν έτσι επιδεικτικά; Κάποιοι είπαν ότι μας αγνόησαν γιατί είμαστε Μπανανία και τι ενδιαφέρον μπορεί να έχει μια κυβερνοεπίθεση σε μια Μπανανία;\nΦοβάμαι, φίλοι και φίλες, ότι τα πράγματα είναι χειρότερα από ότι νομίζαμε.Οι χάκερς εδώ και πολύ καιρό ξέρουν τι ρόλο βαράμε και έχουν αποφασίσει να μην μπλέκουν μαζί μας.Και δυστυχώς το Αγρίνιο έπαιξε τον ρόλο του σε αυτό.\nΜπήκαν οι χάκερς, που λέτε, στα διάφορα site και blog εδώ στα μαρτυρικά μας χώματα και είδαν πως ετοιμαζόμαστε να υποδεχτούμε την Ιερά Κάρα της Αγίας Παρασκευής. Μόλις είδαν αυτό, ψάχτηκαν παραπέρα κι έμαθαν ότι ο Προκόπης ο Παυλόπουλος θα υποδεχτεί το σκήνωμα της Αγίας Ελένης αλλαχού, οπότε το αποφάσισαν ότι εμείς ασχολούμεθα με άλλα ζητήματα αυτό τον καιρό και η τεχνολογίες δεν είναι το φόρτε μας.Αποτέλεσμα; Μας άφησαν στην ησυχία μας.\nΣήμερα οι χάκερς μπήκαν ξανά να δουν αν έκαναν καλά, τι νέα από Ελλάδα υπάρχουν. Κι έπεσαν πάνω στην υποδοχή της Ιεράς Κάρας της Αγίας Παρασκευής στο Αγρίνιο όπου κυρίες (φωτο) έστρωναν κάτι κιλίμια στο δρόμο για να γίνει η τελετή παράδοσης-παραλαβής και να ξεκινήσει η Κάρα για την εκκλησία συνοδεία παραγόντων και της φιλαρμονικής…\nΟι χάκερς κατάλαβαν ότι έκαναν πολύ καλά που δεν ασχολήθηκαν μαζί μας.Ειδικά όταν κάποιος εξήγησε ότι τα χαλιά στρώθηκαν στο συγκεκριμένο σημείο για να γίνει η παράδοση-παραλαβή έξω από συγκεκριμένα σπίτια! Για το καλό,που λένε!\nΜετά κι από αυτό ένιωσαν δικαιωμένοι οι χάκερς, βέβαιοι πως η περίπτωσή μας είναι ανίατη…


Ασφαλιστικό και άλλες ιστορίες τρόμου… | Μέρες Οργής\nΑσφαλιστικό και άλλες ιστορίες τρόμου…\n07 Ιολ. 2010 2 Σχόλια\n(Ουφ…) Βαθιά ανάσα και ξεκινάμε:\nΌπως όλοι γνωρίζουν πλέον, σήμερα ψηφίζεται το νέο ασφαλιστικό νομοσχέδιο. Ψηφίζεται δηλαδή, εκτός αν (λέμε τώρα) ξαφνικά αποκτήσουν συνείδηση οι βουλευτές του κυβερνώντος κόμματος. Πάντως ο πρωθυπουργός, ως προνοητικός που είναι, φρόντισε να προλάβει ακόμα και αυτό το απίθανο ενδεχόμενο, απειλώντας με άμεση διαγραφή όσους, έστω και τώρα, αποφασίσουν να ντραπούν τον κόσμο που τους ψήφισε και να αντιταχθούν στην κομματική γραμμή. Προφανώς το ΠΑΣΟΚ δεν είναι μέρος για όσους βάζουν τις ανάγκες του λαού πάνω από αυτές των μεγάλων κομματικών χορηγών και τις προσταγές του ΔΝΤ. Πάντως εγώ στη θέση του δε θα ανησυχούσα και τόσο πολύ. Δε νομίζω ότι υπάρχει έστω και ένας από τους βουλευτές του κόμματός του που να έχει τα κότσια ή τη συνείδηση που απαιτείται για να καταψηφίσει αυτό το νομοσχέδιο. Ούτε καν κάποιοι πρώην αριστεροί τύπου Δαμανάκη, Ανδρουλάκης, Βούγιας και δε συμμαζεύεται, που κάποτε κόπτονταν για τα δικαιώματα του λαού, αλλά από τότε που εισήλθαν στους σοσιαλιστικούς κόλπους του ΠΑΣΟΚ και εξαργύρωσαν το αριστερό τους παρελθόν με ένα βουλευτικό θώκο, τηρούν σιγήν ιχθύος για τα αντιλαϊκά μέτρα της κυβέρνησής τους. Και σήμερα το ίδιο θα κάνουν, και αυτοί και όλοι τους. Το πολύ πολύ να βγουν να δηλώσουν ότι διαφωνούν με το νομοσχέδιο αλλά θα το ψηφίσουν…νέα εφεύρεση αυτή. Διαφωνώ στα λόγια, αλλά στην πράξη δεν κάνω τίποτα…\nΚαι τώρα ώρα για το κουίζ της ημέρας. Ερώτηση: Ποια από τις παρακάτω ομάδες εργαζομένων δεν θα βγει στη σύνταξη μετά από 40 χρόνια για να λάβει ψίχουλα;\nα) οι εργαζόμενοι στα βαρέα και ανθυγιεινά\nβ) οι μητέρες ανηλίκων παιδιών\nγ) οι υπάλληλοι της Βουλής\nΑπάντηση: Αν απαντήσατε οτιδήποτε εκτός του γ, ή ζείτε στο εξωτερικό ή δεν έχετε καταλάβει σε ποια χώρα ζείτε. Βέβαια, ο κ. Πετσάλνικος έσπευσε να διαψεύσει ότι θα εξαιρεθούν από το ασφαλιστικό οι υπάλληλοι τις Βουλής, αλλά στις δηλώσεις του, τι είπε; Ότι ο υπολογισμός της σύνταξης και τα όρια ηλικίας προσδιορίζονται «κατά περίπτωση» όπως ισχύουν για τους υπαλλήλους των υπουργείων, και ο μισθός για τον υπολογισμός της σύνταξης προσδιορίζεται απο τον κανονισμό της Βουλής. Για να είμαι ειλικρινής δεν έχω διαβάσει τον κανονισμό της Βουλής, αλλά αν κρίνω από τα όσα έχω ακούσει για τις αποδοχές των υπαλλήλων της Βουλής πολύ αμφιβάλω αν η σύνταξή τους θα κυμαίνεται στα 600 ή και 1000 ευρώ, όπως για τους υπόλοιπους δημόσιους υπαλλήλους. Και με το «κατά περίπτωση» μένει ανοιχτό ένα ωραιότατο παράθυρο για να συνταξιοδοτούνται όποτε τους βολεύει. Κοινώς, ακόμα και τώρα, δύο μέτρα και δύο σταθμά. Τα κορόιδα θα πληρώνουν, αλλά τα «δικά μας παιδιά» πάντα στο απυρόβλητο. Μόνο που οι κύριοι της κυβέρνησης δεν έχουν καταλάβει ότι ο λαός δεν έχει πρόβλημα να υποβληθεί σε θυσίες, αλλά έχει και παραέχει πρόβλημα να τον κοροϊδεύουν κατάμουτρα και να πλουτίζουν εις βάρος του. Δεν περνάει μέρα που να μη βγει στη φόρα κάποιο νέο σκάνδαλο για σπατάλες, προσωπικά έξοδα που πληρώνει το κράτος και άλλα συναφή, αλλά μέχρι στιγμής δεν έχω δει να τιμωρείται κανείς. Γίνονται εξεταστικές επιτροπές με διαδικασίες χωρίς αρχή και τέλος, και ω του θαύματος, στο τέλος δε βρίσκεται να φταίει κανείς. Και πονάει πολύ περισσότερο όταν τέτοιου είδους άτομα, που χρεωκόπησαν τη χώρα μας για προσωπικό τους όφελος, βγαίνουν στις τηλεοράσεις ζητώντας μας να κάνουμε θυσίες για το καλό της πατρίδας, και είτε λένε με επικριτικό ύφος ότι «φταίμε όλοι», ενώ για το μόνο που φταίμε εμείς ήταν που φανήκαμε αρκετά ηλίθιοι ώστε να τους ψηφίσουμε, είτε (ακόμα χειρότερα) δηλώνουν πόσο…συντετριμμένοι είναι για αυτά που ζητάνε από το λαό και για το πόσο έχουν μετανιώσει για τα «λάθη του παρελθόντος». Κάθε φορά που ακούω πολιτικό να δηλώνει «πρέπει να κάνουμε την αυτοκριτική μας» λυπάμαι ειλικρινά που δεν είμαι αρκετά κοντά για να του ρίξω ένα φάσκελο. Δε θέλουμε ούτε συγγνώμες ούτε αυτοκριτική, να τιμωρηθούν αυτοί που λεηλάτησαν τη χώρα μας θέλουμε…Αλλά πώς να γίνει αυτό αφού εμείς οι ίδιοι τους δίνουμε εξουσία;\nΤο θέμα δυστυχώς είναι ανεξάντλητο, και σίγουρα θα μου δοθεί η ευκαιρία να επανέλθω σε επόμενη ανάρτηση…Για την ώρα, ας ακούσουμε κάτι για να εκτονωθούμε…\nPrevious Πρώτη δημοσίευση Next Εμείς και οι εταίροι μας\nΙολ. 14, 2010 @ 11:41:39\nΙολ. 15, 2010 @ 13:23:10


23/07/2021 - 0:09πμ\nΕΓΚΑΙΝΙΑ ΝΑΟΥ “εν Σκάλλαις” (ή Χάλλαις) Αρχιστρατήγου ΜΙΧΑΗΛ\nΦως εκλάμπουσα, των ιαμάτων, κόσμω δέδεικται, των σων λειψάνων, Ιερομάρτυς ή θήκη ή ένθεος’ ης την σεπτήν κομιδήν εορτάζοντες, αγιασμόν αληθή κομιζόμεθα. Φωκά ένδοξε, Χριστόν τον θεόν ικέτευε, δωρήσασθαι ημίν το μέγα έλεος.\nΈζησε στα χρόνια του Ναβουχοδονόσορα, κατά τον έκτο αιώνα π. Χ. (κατ’ άλλους το 477π. Χ.). Ο πατέρας του ήταν Ιερέας και ονομαζόταν Βουζί. Η ανατροφή του Ιεζεκιήλ υπήρξε πολύ επιμελημένη, μέσα στα πλαίσια των αυστηρών ηθών της πατροπαράδοτης θρησκείας. Ήταν αμείλικτος εχθρός κάθε κακίας και αμαρτίας και ήλεγχε με θάρρος τους υπερόπτες και αλαζονικούς άρχοντες. Ο Ιεζεκιήλ ήταν πολύ αγαπητός στο λαό και πολλοί προσέρχονταν σ’ αυτόν, ακόμα και πρεσβύτεροι Ιουδαίοι, για να ζητήσουν τις συμβουλές του. Οι προφητείες του αναφέρονται κυρίως στην καταστροφή της Ιερουσαλήμ και μετά. Η παράδοση αναφέρει ότι ο Ιεζεκιήλ φονεύθηκε από τη φυλή του Γάδ, επειδή ήλεγχε τις ειδωλολατρικές τους ροπές. Τάφηκε στη σημερινή Βαγδάτη του Ιράκ. Ας αναφέρουμε, όμως, μερικά λόγια του προφήτη, που δίνουν αθάνατα μηνύματα ζωής αιωνίου: “Και έγένετο λόγος Κυρίου προς με λέγων… ότι πάσαι αϊ ψυχαί εμαί είσίν … ή ψυχή ή άμαρτάνουσα, αυτή άποθανείται. Ό δε άνθρωπος ός έσται δίκαιος, ό ποιών κρίμα και δικαιοσύνην … ζωή ζήσεται, λέγει Κύριος”1. Δηλαδή, ο Κύριος μίλησε σε μένα, λέει ο Ιεζεκιήλ, και είπε: “κάθε ζωή ανθρώπου είναι δική μου. Αυτός που αμαρτάνει, αυτός και θα τιμωρηθεί με θάνατο. Ο άνθρωπος, όμως, που είναι δίκαιος, αυτός που τηρεί τις εντολές μου και φέρεται με δικαιοσύνη, αυτός θα ζήσει αιώνια, λέγει ο Κύριος”.\nΗ Πελαγία ήταν κόρη του παπά – Νικηφόρου Νεγρεπόντη. Η μητέρα της ήταν από το Τριπόταμο της Τήνου και άνηκε στην οικογένεια Φραγκούλη. Γεννήθηκε το 1752 στο χωριό Κάμπο της Τήνου και το κοσμικό της όνομα ήταν Λούκια. Από διάφορα έγγραφα φαίνεται ότι είχε ακόμα τρεις αδελφές. Η οικογένειά της διακρινόταν για την αγνή πίστη και την προσήλωση στα θρησκευτικά ιδεώδη. Λίγα χρόνια μετά τη γέννηση της Λουκίας, ο πατέρας της πέθανε. Ήταν τότε 12 χρονών και έδειχνε σημάδια έντονης επιθυμίας να αφιερωθεί και να υπηρετήσει το θέλημα του Θεού. Οι δυσκολίες της ζωής έκαναν την μητέρα της να τη στείλει στον Τριπόταμο, στην κάπως πιο ευκατάστατη αδελφή της. Εκεί η Λούκια έμεινε τρία χρόνια και συχνά επισκεπτόταν την άλλη θεία της, που ήταν μοναχή στη Μονή Κεχροβουνίου. Ένοιωσε τότε επιτακτική την ανάγκη ν’ ακολουθήσει το μοναχικό βίο και σε ηλικία 15 χρονών μπήκε στο Μοναστήρι ως δόκιμη, υπό την επίβλεψη της θείας της, μοναχής Πελαγίας. Όταν ήλθε η ώρα έγινε και η ίδια μοναχή με το όνομα Πελαγία. Ως μοναχή αφοσιώθηκε με ψυχή και σώμα στη λατρεία του Θεού και στην ανακούφιση των πασχόντων. Η αγνότητα της ψυχής της, η οσιότητα της ζωής της, η αυταπάρνησή της, η μυστική ζωή της κι ο πόθος της για λύτρωση συντέλεσαν ώστε η μοναχή Πελαγία να γίνει το “σκεύος εκλογής” για ν’ αποκαλυφθεί σ’ αυτήν η Παναγία για την εύρεση της Αγίας εικόνας της στον αγρό του Δοξαρά στην πόλη της Τήνου (30 Ιανουαρίου 1823), γεγονός που έμελλε να κάμει την Τήνο ιερό νησί και να κατατάξει την Πελαγία μεταξύ των Αγίων. Το γεγονός αυτό συνέβη όταν η Όσια ήταν 73 χρόνων και αρχιερέας Τήνου ήταν ο Γαβριήλ. Η Όσια Πελαγία έκανε, με τις πρεσβείες της Παναγίας και τη χάρη του Θεού, αρκετά θαύματα πριν και μετά το θάνατο της, ο οποίος ήλθε στις 28 Απριλίου 1834 και τάφηκε στο ναό των Ταξιαρχών του μοναστηριού. Το 1973 όμως,κτίστηκε μεγαλοπρεπής ναός στο όνομά της, όπου φυλάσσεται και προσκυνείται σήμερα η αγία κάρα της. Ανακηρύχτηκε αγία με Συνοδική Πατριαρχική Πράξη στις 11 Σεπτεμβρίου 1970 και η μνήμη της ορίστηκε να τιμάται στις 23 Ιουλίου, την ήμερα δηλ. του οράματός της.


Ένας κύκλος έκλεισε και ξεκινά μια καινούρια μάχη - Κωνσταντίνος Κυρανάκης\nΈνας κύκλος έκλεισε και ξεκινά μια καινούρια μάχη\nhttps://www.kyranakis.gr/wp-content/uploads/2019/02/23.png 800 800 Κωνσταντίνος Κυρανάκης Κωνσταντίνος Κυρανάκης https://secure.gravatar.com/avatar/16f167e9e7f7eab3da7a44523690e372?s=96&d=mm&r=g 4 Φεβρουαρίου 2019 7 Φεβρουαρίου 2019\nΣτις εκλογές που έρχονται, ζητώ τη στήριξή σας ως υποψήφιος βουλευτής στα Νότια της Β’ Αθηνών.\nΘέλω να ευχαριστήσω τον άνθρωπο που με εμπιστεύθηκε τα τελευταία 2,5 χρόνια ως αναπληρωτή εκπρόσωπο της μεγάλης κεντροδεξιάς φιλελεύθερης παράταξης. Τον Κυριάκο Μητσοτάκη.\nΈναν άνθρωπο που απέδειξε στην πράξη ότι δίνει ευκαιρίες στους νέους, ότι δεν υπόσχεται πράγματα που δεν μπορεί να κάνει, έναν άνθρωπο που έχει καταφέρει να δημιουργήσει έναν μεγάλο και μη αναστρέψιμο αέρα νίκης.\nΉταν τιμή μου να εκπροσωπώ τη Νέα Δημοκρατία.\nΤο έκανα με όλες μου τις δυνάμεις, το έκανα με πάθος για τις ιδέες μας, με επιχειρήματα και στοιχεία απέναντι στα ψέματα του ΣΥΡΙΖΑ, με αίσθηση ευθύνης απέναντι στην ιστορία και τον κόσμο της παράταξης.\nΌμως θέλησα να στείλω και ένα μήνυμα στη γενιά μου. Πολλοί με ρωτάτε για ποιό λόγο μπήκα στην πολιτική και δεν συνέχισα στον ιδιωτικό τομέα από όπου προέρχομαι. Και η αλήθεια είναι ότι τη χώρα σου δεν μπορείς να την αλλάξεις από τον καναπέ. Η απογοήτευση και η κριτική από μόνη της δεν αλλάζει κάτι. Πρέπει να κάνουμε πολλά για να αλλάξει η Ελλάδα.\nΜπαίνω λοιπόν σε μια ακόμη μάχη, για να δουλέψω σκληρά γι αυτές τις αλλαγές που χρειάζεται η πατρίδα μας. Για όλα αυτά τα αυτονόητα που συζητάμε στις παρέες μας και δεν γίνονται ποτέ. Για να γίνω η φωνή όσων ζητούν ανανέωση.\nΑπέναντι στο χθες, με τα πόδια στη γη και το βλέμμα μπροστά.\nΤεστ ψυχραιμίας στις 6:30 το πρωί από τον βουλευτή του ΣΥΡΙΖΑ, Χρήστο Σιμορέλη.


Κορφιάτικο: Ώρα Εθνικού Συμβουλίου… Εξηγεί την πρόταση για το Σύνταγμα του 60′ ο ΠτΔ./ΥΠΕΞ: Η πρόταση – απάντηση στον Τατάρ για το ’60 και το «κλειδί»\nΏρα Εθνικού Συμβουλίου… Εξηγεί την πρόταση για το Σύνταγμα του 60′ ο ΠτΔ./ΥΠΕΞ: Η πρόταση – απάντηση στον Τατάρ για το ’60 και το «κλειδί»\nΕξηγεί την πρόταση για το Σύνταγμα του 60′ ο Πρόεδρος – Συνεδριάζει το Εθνικό Συμβούλιο – Ανηφορίζουν στο Προεδρικό οι πολιτικοί αρχηγοί.\nΤο κατώφλι του Προεδρικού θα διαβούν οι πολιτικοί αρχηγοί για τη συνεδρία του Εθνικού Συμβουλίου που συγκάλεσε ο Πρόεδρος της Δημοκρατίας, με αντικείμενο τις εξελίξεις στο Κυπριακό.\nΗ συνεδρία του Εθνικού Συμβουλίου είναι προγραμματισμένη να αρχίσει στις 10:00.\nΟ Πρόεδρος της Δημοκρατίας, θα εξηγήσει και θα αναλύσει στα μέλη του Εθνικού την πρότασή του προς τον Ερσίν Τατάρ, που αφορά εφαρμογή προνοιών του Συντάγματος 60’, πρόταση η οποία από την πρώτη στιγμή προκάλεσε αντιδράσεις τόσο στο εσωτερικό μέτωπο, όσο και στα κατεχόμενα.\nΟ Κυβερνητικός Εκπρόσωπος, είχε καλέσει επί τούτου τις πολιτικές δυνάμεις όπως αποφύγουν τις όποιες δηλώσεις προ της πλήρους ενημέρωσης τους για το τι επακριβώς περιλαμβάνει η εν λόγω απάντηση/πρόταση».\nΤο βράδυ της Τρίτης, αναφορικά με την πρότασή του ο Πρόεδρος Αναστασιάδης παρακάθισε σε σύσκεψη με τα μέλη της διαπραγματευτικής ομάδας.\nΥΠΕΞ: Η πρόταση – απάντηση στον Τατάρ για το ’60 και το «κλειδί»\nΣτο Πρωτοσέλιδο φιλοξενήθηκε ο Υπουργός Εξωτερικών το πρωί της Τετάρτης 1 Σεπττεμβρίου.\nΟ Νίκος Χριστοδουλίδης είπε εισαγωγικά ότι δεν μπορεί να αποτελεί λύση η παρούσα κατάσταση, «είναι δύσκολη κατάσταση έτσι όπως αυτή εκδηλώνεται μέσα από καθημερινές θέσεις της Τουρκίας», εξήγησε.\nΈκανε λόγο για διαμόρφωση συνθηκών για επανέναρξη των συνομιλιών. «Η Γενική Συνέλευση του ΟΗΕ αποτελεί πάντα μια ευκαιρία για επαφές. Διαβιβάσαμε και γραπτώς και προφορικώς την επιθυμία μας για συνάντηση με τον Γενικό Γραμματέα. Υπάρχουν επίσης προγραμματισμένες διμερείς συναντήσεις τόσο του ιδίου όσο και του ΠτΔ», είπε.\nΣυμπλήρωσε επίσης ότι στα επόμενα Συμβούλια της ΕΕ τα ευρωτουρκικά θα είναι στην ημερήσια διάταξη. Ωστόσο η προσοχή της διεθνούς κοινής γνώμης είναι στραμμένη στο Αφγανιστάν, σημείωσε.\n«Ως έχουν τα πράγματα αυτή τη στιγμή, σε σχέση με το μεταναστευτικό τουλάχιστον, δεν βλέπουμε στο παρόν στάδιο μια οργανωμένη φυγή από τη χώρα. Αυτό «καθησυχάζει» τη διεθνή κοινή γνώμη», υπογράμμισε, αναφορικά με την κατάσταση στο Αφγανιστάν.\nΗ πρόταση για επιστροφή στο 1960\nΚληθείς να απαντήσει αν αυτό είναι εφικτό, ο κ.Χριστοδουλίδης είπε ότι ο ΠτΔ θα εξηγήσει ενώπιον Εθνικού σήμερα, το τι εννοεί. Ήταν μια απάντηση στις δηλώσεις Τατάρ που έκανε επιλεκτικές αναφορές στο 1960, ανέφερε.\n«Ένας από τους στόχους σε σχέση με τις εσωτερικές πτυχές είναι η μετεξέλιξη του εσωτερικού κράτους του 1960. Το κλειδί είναι η ανάγκη να αντιληφθεί ο Τατάρ ότι στόχος των διαπραγματεύσεων είναι η μετεξέλιξη της ΚΔ. Αυτό είναι μια απάντηση στις δηλώσεις για λύση δυο κρατών. Αυτό σε καμιά περίπτωση δεν μπορεί να συζητηθεί. Αυτό ήταν μια απάντηση του ΠτΔ στις επιλεκτικές αναφορές του κ.Τατάρ», επανέλαβε.\nΑναφορικά με την απόφαση για ανάκληση των διαβατηρίων ο ΥΠΕΞ είπε ότι η ΚΔ οφείλει να αντιδράσει στις ενέργειες Τουρκίας και κατοχικού καθεστώτος. «Αν δεν υπάρχει αντίδραση στις παράνομες ενέργειες όπως ήταν το παράνομο άνοιγμα της Αμμοχώστου… είναι κι ένα μήνυμα προς τη διεθνή κοινότητα. Είναι μια απόφαση η οποία είδατε πως αντέδρασε η τ/κ κοινότητα» και υπενθύμισε τις δηλώσεις του κ.Ταλάτ.\n«Δεν μπορεί να θέλει από την μια κατάλυση της ΚΔ και από την άλλη να χρησιμοποιεί τα έγγραφα της ΚΔ», είπε ο ΥΠΕΞ, αναφερόμενος στον κατοχικό ηγέτη.\nΚληθείς να απαντήσει για το αν έφθασε η στιγμή να αλλάξουμε κάτι σε σχέση με την πολιτική που ακολουθούμε εδώ και 47 χρόνια, είπε πως η πάροδος του χρόνου δημιουργεί τετελεσμένα. «Στην τελευταία διαπραγματευτική διαδικασία επιτεύχθηκαν σημαντικές συγκλίσεις. Πρέπει να λάβουμε υπόψη μας ότι έχουμε απέναντι μας μια Τουρκία που υιοθετεί μια άνευ προηγουμένου προκλητική πολιτική. Μια είναι η ορθή γραμμή που ακολουθείται, να αξιοποιηθεί ό,τι μέσο έχουμε στη διάθεσή μας. Δεν προσπαθώ να ωραιοποιήσω μια πάρα πολύ δύσκολη κατάσταση.\nΤέλος, αναφορικά με την κάθοδο της κ.Λουτ, είπε πως δεν υπάρχει συγκεκριμένη ημερομηνία καθόδου της».


05/04 / 2021 13:42\nΚατά τη διάρκεια των σπουδών της, η Ελσελεχντάρ λέει ότι βρέθηκε αντιμέτωπη με σεξισμό. «Στο πλοίο, ήταν όλοι ηλικιωμένοι άνδρες με διαφορετική νοοτροπία, οπότε ήταν δύσκολο να μην μπορέσουμε να βρούμε άτομα με τα οποία να επικοινωνούμε» λέει.\n«Ήταν δύσκολο καθώς το περνούσα όλο αυτό μόνη μου, προσπαθώντας διαρκώς να μην επηρεάσει την ψυχική μου υγεία. Ο κόσμος στην κοινωνία μας εξακολουθεί να μην δέχεται την ιδέα να εργάζονται γυναίκες στη θάλασσα μακριά από τις οικογένειές τους για μεγάλο χρονικό διάστημα. Αλλά όταν κάνεις αυτό που αγαπάς, δεν είναι απαραίτητο να αναζητάς την έγκριση όλων».\nΜετά την αποφοίτησή της, η Μάρβα έγινε καπετάνιος στο Aida IV όταν έγινε το πρώτο σκάφος που πλοήγησε στο πρόσφατα διευρυμένο κανάλι του Σουέζ το 2015. Εκείνη την εποχή ήταν η νεότερη και πρώτη γυναίκα καπετάνιος από την Αίγυπτο που διέσχισε το ποτάμι.\nΤο 2017 τιμήθηκε από τον πρόεδρο Αμπντελ Φατάχ Ελ-Σίσι κατά την διάρκεια των εορτασμών για την Γιορτή της Γυναίκας στην Αίγυπτο.\nΠάντως, μέσα σε όλα αυτά, λέει πως πήρε κουράγιο από κάποιες θετικές απαντήσεις. «Τα σχόλια στο άρθρο ήταν πολύ αρνητικά και σκληρά αλλά υπήρχαν και πολλά άλλα υποστήριξης από απλούς ανθρώπους και άτομα με τα οποία εργάζομαι» λέει.\n«Αποφάσισα να εστιάσω σε όλη την υποστήριξη και την αγάπη που δέχομαι, και η οργή μου μετατράπηκε σε ευγνωμοσύνη. Επίσης, αξίζει να αναφερθεί ότι έγινα ακόμη πιο διάσημη από πριν» προσθέτει.


Μοναδική συνταγή για μακαρόνια γιαχνί | Rokaroll\nΑύγουστος 30, 2015 · by eleni1004\nΟ λόγος που αποφάσισα να αναρτήσω αυτή τη συνταγή, είναι επειδή δεν την έχω βρει πουθενά αλλού: ούτε στο ίντερνετ, ούτε σε βιβλία μαγειρικής, ακόμη και παλιά βιβλία με παραδοσιακές συνταγές, όπως ο τσελεμεντές. Ο μόνος άνθρωπος που την ήξερε ήταν η γιαγιά μου. Πρόκειται για μια πολύ απλή συνταγή μακαρονιών και σκέφτηκα να την μοιραστώ μαζί σας.\nΥλικά για μισό κιλό μακαρόνια.\nΜακαρόνια σπαγγέτι Νο6\n1τριμμένο κρεμμύδι μέτριου μεγέθους\nΜισό κουτί συμπυκνωμένος χυμός ντομάτας\nΣτίβουμε το κρεμμύδι και το σκόρδο πολύ καλά, για να φύγουν τα υγρά τους. Βάζουμε στην κατσαρόλα το λάδι να ζεσταθεί και μετά ρίχνουμε το κρεμμύδι και το σκόρδο, για να σοταριστούν. Προσθέτουμε το χυμό τομάτας και μετά από ένα λεπτό, προσθέτουμε λίγο νερό (επιπλέον από τα 5 ποτήρια), για να τον αραιώσουμε. Προσθέτουμε όλα τα μπαχαρικά και τη ζάχαρη, σκεπάζουμε την κατσαρόλα και αφήνουμε τη σάλτσα να ψηθεί για 20’ σε χαμηλή φωτιά. Στη συνέχεια, προσθέτουμε τα 5 ποτήρια νερό και περιμένουμε και πάλι να βράσει (δυναμώνουμε τη θερμοκρασία). Μόλις βράσει, ρίχνουμε τα μακαρόνια, τα ανακατεύουμε μέχρι να αρχίσουν να βράζουν, για να μην κολλήσουν και ξαναχαμηλώνουμε τη θερμοκρασία. Ανάλογα με τα γούστα μας, πόσο βρασμένα τα θέλουμε, τα αφήνουμε να βράσουν. Μέχρι να ετοιμαστούν, τα δοκιμάζουμε, γιατί μπορεί να χρειαστεί να προσθέσουμε αλάτι και πιπέρι. Έχετε υπόψη σας όμως ότι βράζουν πολύ γρήγορα. Σερβίρονται κατευθείαν, χωρίς να τα σουρώσουμε και δεν χρειάζονται τριμμένο τυρί.\nΣυμβουλή: Επειδή η συνταγή αυτή έχει την ιδιαιτερότητα να μην σουρώνονται τα μακαρόνια, δεν τα αφήνουμε να μείνουν στην κατσαρόλα, αλλά τα μαγειρεύουμε την ώρα που θέλουμε να φάμε. Αποφεύγουμε δηλαδή να τα φτιάξουμε το μεσημέρι, για να φάμε το βράδυ.\nΣε μέρες νηστείας, η γιαγιά μου δεν έβαζε λάδι και το αποτέλεσμα ήταν εξίσου νόστιμο. Την θυμάμαι να τα μαγειρεύει Μεγάλη Πέμπτη και Μεγάλο Σάββατο.\nΕπιφυλάσσομαι για φωτογραφία τους, την επόμενη φορά που θα τα φτιάξουμε. Καλή μας όρεξη.\nThis entry was posted in Κοινωνία and tagged συνταγές, έθιμα, κοινωνία, λαογραφία. Bookmark the permalink.\n« Δυο γιορτές στο τέλος του καλοκαιριού.\n«Beware of the Crimson Peak…» »


Βρεφικό δωμάτιο Bebejou Lodge Grey Oak\nKidsmill - Βρεφικό δωμάτιο Lodge Grey Oak\nΤα έπιπλα της βρεφικής σειράς Lodge Grey Oak ξεχωρίζουν για την στιβαρότητα και τον διαχρονικό σχεδιασμό τους.\nΗ σειρά "Lodge Grey Oak" αποτελεί μέρος της συλλογής Kidsmill. Η Kidsmill είναι μια ολλανδική εταιρεία που ειδικεύεται στο σχεδιασμό παιδικών επίπλων υψηλής ποιότητας. Τα έπιπλα Kidsmill παράγονται στην Ευρώπη και πληρούν ή υπερβαίνουν όλες τις ευρωπαϊκές απαιτήσεις ασφάλειας και ποιότητας.\nΤο βρεφικό κρεβάτι της σειράς Lodge Grey Oak διατίθεται σε δύο διαστάσεις: 0,60 x 1,20 cm και 0,70 x 1,40 cm. Η βάση του κρεβατιού έχει δυνατότητα ρύθμισης σε τρία διαφορετικά ύψη, ώστε το μωρό σας να κοιμάται σωστά σε κάθε στάδιο ανάπτυξης του. Το κρεβάτι διάστασης 0,70 x 1,40 cm έχει δυνατότητα μετατροπής σε προεφηβικό μόλις το παιδί σας μεγαλώσει, επιτρέποντας σας να το χρησιμοποιήσετε μέχρι την ηλικία των 9 ετών. Οι τραβέρσες για την μετατροπή του κρεβατιού σε προεφηβικό συμπεριλαμβάνονται στα σετ.\nΜία συρταριέρα αλλαξιέρα που προσφέρει στους γονείς πολλές ανέσεις. Η συρταριέρα Lodge διαθέτει τρία πρακτικά συρτάρια για να αποθηκεύετε με άνεση τα πράγματα του μωρού σας. Τα συρτάρια της αλλαξιέρας Lodge έχουν μηχανισμό stop που αποτρέπει τον τραυματισμό του παιδιού σε περίπτωση που προσπαθήσει να κλείσει τα συρτάρια με δύναμη.\n*Στην τιμή περιλαμβάνεται το βρεφικό κρεβάτι, το έπιπλo αλλαξιέρα και οι τραβέρσες.\nΕπιπλέον συρτάρι Δεν διατίθεται\nΚωδ. προϊόντος: EU-3412*3410\nΣίδερο Κουνουπιέρας Με 2 Μηχανισμούς Στήριξης\n19,89€ 17,90€ Ex Tax: 14,44€\nΣελτές Αδιάβροχος 0.90*1.90\n31,99€ 28,77€ Ex Tax: 23,20€\nKidsmill - Κρεβάτι Βρεφικό Lodge grey oak (70x140 cm)\nΣτην βρεφική κούνια Lodge διάστασης 70x140 το μωρό σας θα απολαμβάνει έναν καλό ύπνο κάθε φορά!Η βάσ..\n650,01€ 520,01€ Ex Tax: 419,36€\nAlecto Λαμπάκι Νύκτας LED ANV 20\nAlecto Λαμπάκι Νύκτας LED ANV 20Καθώς η νύκτα πέφτει τα παιδιά σας φοβούνται το σκοτάδι? Έρχοντα..\n5,63€ 5,05€ Ex Tax: 4,07€


14 Απλές Ιδέες για να Φρεσκάρετε το Σπίτι σας - Toftiaxa.gr\n14 Απλές Ιδέες για να Φρεσκάρετε το Σπίτι σας\nby toftiaxa.gr 24 Απριλίου, 2017, 9:04 πμ 184 Views\nΑν θέλετε να δώσετε νέο αέρα στο σπίτι σας αλλά δεν θέλετε να ξοδευτείτε τότε δείτε παρακάτω μερικές απλές ιδέες που μπορούν να γίνουν σε ελάχιστο χρόνο και με λίγη προσπάθεια.\nΒάλτε τα σαμπουάν, τα αφρόλουτρα και τα υγρά σαπούνια σε όμορφα μπουκάλια που ταιριάζουν με το μπάνιο σας.\nΚαλύψτε τα καλάθια ρούχων σας σε σχοινί. Αφήστε το σχοινί όπως είναι ή βάψτε το για να προσθέσετε ένα διακοσμητικό μοτίβο.\nΚαλύψτε τα συρμάτινα ράφια με κόντρα πλακέ.\nΒάλτε τρόφιμα σε διακοσμητικά γυάλινα δοχεία.\nΚρύψτε τα παιχνίδια με έναν πάγκο αποθήκευσης.\nΑποθηκεύστε τα παιχνίδια σε κουτιά κάτω από ένα τραπέζι και καλύψτε τα με μια κουρτίνα από κομμάτια υφασμάτων.\nΚρύψτε τα καλώδια μέσα σε ένα διακοσμητικό κουτί.\nΠροσθέστε μίνι κορνίζες στους διακόπτες και βάψτε τις ώστε να ταιριάζουν με τον τοίχο.\nΜεταμορφώστε τα παλιά ντουλάπια κουζίνας με ξύλινα πηχάκια και μια στρώση χρώματος.\nΠροσθέστε γωνίες κάτω από τα ντουλάπια του πάγκου της κουζίνας.\nΒάψτε τα καλύμματα εξαερισμού με σπρέι.\nΜεταμορφώστε τις πόρτες της ντουλάπας με διακοσμητικά πηχάκια οροφής και βάψιμο.\nΜετατρέψτε τα στόρια του παραθύρου σε όμορφη ρομάν κουρτίνα.\nPrevious article Πως να Φτιάξετε ένα Μαγιάτικο Στεφάνι με Παχύφυτα\nNext article 9 DIY Κατασκευές με Τεχνητό Γρασίδι\n9 DIY Κατασκευές με Τεχνητό Γρασίδι


Σχεδόν το ένα τρίτο όλων των νέων αυτοκινήτων που πωλήθηκαν στη Νορβηγίαπέρυσι ήταν αμιγώς ηλεκτρικά, ενισχύοντας τη φήμη της σκανδιναβικής χώρας ως την καλύτερη αγορά στον κόσμο για τα ηλεκτρικά οχήματα, σύμφωνα με το Bloomberg.\nΗ πλούσια σε πετρέλαιο Νορβηγία στοχεύει στην εξάλειψη όλων των εκπομπών από νέα αυτοκίνητα έως το 2025 και προσφέρει γενναιόδωρες επιδοτήσεις σε αγοραστές ώστε να επιλέξουν ηλεκτρικά οχήματα.\nΤο 2018, τα ηλεκτρικά αυτοκίνητα αποτελούσαν το 31,2% της νορβηγικής αγοράς, σημειώνοντας άνοδο κατά περισσότερο από δέκα ποσοστιαίες μονάδες από το προηγούμενο έτος, σύμφωνα με τη νορβηγική οδική ομοσπονδία.\nΤρία από τα πέντε πιο δημοφιλή μοντέλα το περασμένο έτος ήταν ηλεκτρικά, με το Nissan Leaf να έχει την κορυφαία θέση, μπροστά από το i3 της BMW το μοντέλο X της Tesla.\n«Το 2018, τα αυτοκίνητα εναλλακτικών καυσίμων εδραίωσαν την ισχυρή τους θέση στην αγορά», δήλωσε ο διευθυντής της ομοσπονδίας Έιβιν Σόλμπεργκ Τόρσεν.\nΗ Νορβηγία, με πληθυσμό 5,3 εκατομμυρίων, είναι εδώ και καιρό πρωτοπόρος στον τομέα των πωλήσεων ηλεκτρικών οχημάτων.\nΗ Γερμανία, η μεγαλύτερη αγορά αυτοκινήτων στην Ευρώπη, την ξεπέρασε μόλις το πρώτο τρίμηνο του περασμένου έτους.\nΤα κίνητρα που στηρίζουν τη νορβηγική αγορά ηλεκτρικών οχημάτων περιλαμβάνουν απαλλαγές από τους φόρους επί των πωλήσεων και τα οδικά τέλη.\n(ΠΗΓΗ : https://www.tribune.gr/environment/news/article/539554/norvigia-mechri-to-2025-tha-kykloforoyn-mono-ilektrika-aytokinita.html )\nPosted on 06/01/2019 by Posted in ΑΡΧΙΚΗ, ΔΥΤΙΚΑ, ΕΛΛΑΔΑTagged ΑΥΤΟΚΙΝΗΤΑ, ΗΛΕΚΤΡΙΚΑ, Μέχρι το 2025, ΜΟΝΟ, ΝΟΡΒΗΓΙΑ\nPrevious Previous post: Ταμπού η καύση των νεκρών – Εμπόδιο η Εκκλησία στην εφαρμογή του νομικού πλαισίου\nNext Next post: Γιατί McDonald’s και Amazon καταβάλλουν ξαφνικά 15 δολ./ώρα στους εργαζόμενους;


Promo Βίντεο από τη νέα Σειρά Colony – Nexagon\nHome›Σειρές›Σειρές Νέα›Promo Βίντεο από τη νέα Σειρά Colony\nPromo Βίντεο από τη νέα Σειρά Colony\nTοποθετημένη χρονικά στο όχι και τόσο μακρινό μέλλον, η σειρά Colony επικεντρώνεται στην προσπάθεια μίας οικογένειας να επιβιώσει και να φέρει πάλι την ελευθερία στους κατοίκους ενός Los Angeles που βρίσκεται υπό κατοχή.\nH σειρά Colony είναι μία sci-fi/δράμα δημιουργία, που μας έρχεται από τον δημιουργό του Lost και του The Strain, Carlton Cuse. Στο Colony πρωταγωνιστούν oι Josh Holloway (Lost) στο ρόλο ενός πρώην πράκτορα του FBI και Sarah Wayne Callies (The Walking Dead) στο ρόλο της συζύγου του. Η πρώτη σεζόν της σειράς θα αποτελείται από 10 επεισόδια ενώ η πρεμιέρα της είναι προγραμματισμένη για την Πέμπτη 14 Ιανουαρίου από το κανάλι USA.\nΤα Δωρεάν Παιχνίδια του Απρίλη για τους Συνδρομητές του PlayStation Plus.\nΠοια Ηθοποιό από το The Walking Dead θα Δούμε Στην Ταινία Batman v Superman: Dawn of Justice\nΗ Πρώτη Φωτογραφία του Michael Fassbender από το Assassin΄s Creed\nΗ Emily Blunt στη Νέα Ταινία της Marry Poppins


Βουλή: Κόντρα κυβέρνησης-αντιπολίτευσης για τα προσόντα του διοικητή της ΕΥΠ – sofokleous10.gr\nΠάντως, ήδη από την συζήτηση έχουν αποχωρήσει οι ΚΟ του ΚΙΝΑΛ και του ΚΚΕ διαμαρτυρόμενες για την κατάθεση εκπρόθεσμων τροπολογιώνΤζανακόπουλος: Σκανδαλώδης η τροπολογία για την ΕΥΠ\nΜετά την κατάθεση της διάταξης ο κ. Τζανακόπουλος σημείωσε: «Το κύριο ζήτημα είναι ότι με πρωτοβουλία του κ. Γεραπετρίτη και του υπουργού Προστασίας του Πολίτη έχουμε σκανδαλώδη τροπολογία. Σας το είχαμε επισημάνει. Ο διορισμός του διοικητή της ΕΥΠ χωρίς να κατέχει τους απαραίτητους από το νόμο τίτλους είναι παράνομη. Με την τροπολογία επιβεβαιώνεται ότι τινάξατε στον αέρα την ΕΥΠ. Η συνταγματικότητα της τροπολογίας θα κριθεί. Είναι ντροπή, αίσχος, απαράδεκτο. Ο κ Μητσοτάκης ρωτήθηκε από τον κ. Τσίπρα αν ο νέος διοικητής έχει τους τίτλους και ο πρωθυπουργός απάντησε ότι τους έχει και δεν πρόκειται να κάνει αλλαγές. Είστε βαρύτατα εκτεθειμένοι. Κάνετε λαθροχειρίες. Ποιος σας εξαναγκάζει να κάνετε αυτές τις επιλογές κ. Γεραπετρίτη; Γιατί εξευτελίζετε με τον τρόπο αυτό την ΕΥΠ και την ελληνική κυβέρνηση στα μάτια του συνόλου της διεθνούς κοινότητας; Είστε υπεύθυνος και οφείλετε να αποσύρετε την τροπολογία όχι για να μην εξευτελιστείτε εσείς αλλά η χώρα διεθνώς».Οικονόμου: Στα ζητήματα εθνικής ασφάλειας δεν επιτρέπεται η μικροπολιτική προσέγγιση\nΑκολούθως, ο κ. Μάκης Βορίδης επισήμανε για την επίμαχη ρύθμιση: «Τι έλεγε η αρχική διάταξη; Έλεγε πως ο επιλεγόμενος πρέπει να έχει πτυχίο. Τι λέει η δική μας; Να έχει πτυχίο ή 10ετή επαγγελματική εμπειρία. Και η μια και η άλλη αφήνουν ευρύτατη διακριτική ευχέρεια στον νομοθέτη να επιλέξει το πρόσωπο που θέλει» και πρόσθεσε απευθυνόμενος στον ΣΥΡΙΖΑ «Εσείς που λέτε ότι πρέπει απλά να έχει ένα πτυχίο δεν βάζετε θέμα ουσίας. Εσείς συζητάτε για να πλήξετε εκ των προτέρων μια επιλογή. Για να βγάλετε μικροπολιτικό μεροκάματο σήμερα».Γεραπετρίτης: Απαιτείται κοινοβουλευτική ηθική από τον ΣΥΡΙΖΑ\n«Αναζητήστε ένα κοινοβούλιο παγκοσμίως στο οποίο η αντιπολίτευση να μέμφεται την συμπολίτευση για θέματα που αφορούν αντίστοιχη εθνική υπηρεσία πληροφοριών. Εγώ σας προκαλώ και δεν γελάω» ανέφερε ο κ. Γεραπετρίτης σε άλλο σημείο για να συνεχίσει: «ΕΥΠ αντίστοιχη σημαίνει ένα και μόνο πράγμα: την δυνατότητα της κυβέρνησης να θέτει τους όρους ώστε η υπηρεσία να λειτουργεί υπέρ της δημόσιας τάξης και της εθνικής ασφάλειας. Εκτός αν θέλετε αυτά τα ζητήματα να τα αφήσουμε στην αντιπολίτευση. ΕΥΠ σημαίνει στην πραγματικότητα να υπάρχει η δυνατότητα να διορίζεται πρόσωπο και να ορίζονται τα προσόντα ώστε να εξασφαλίζεται το δημόσιο συμφέρον. Αναδρομικότητα δεν υπάρχει στην διάταξη που φέρνουμε. Η διοικητική εμπειρία αυξάνει σε 10 έτη ώστε να τίθεται η δυνατότητα του ενός πτυχίου ή της μεγάλης επαγγελματικής εμπειρίας που θα μπορεί να το υποκαθιστά».Κεγκέρογλου: Να αποσυρθούν οι τροπολογίες\nJuly 10, 2020 90


Ελένη Μενεγάκη ινσταγραμ ΒΙΟΓΡΑΦΙΚΟ, ΗΛΙΚΙΑ, ΣΧΕΣΗ, ΥΨΟΣ, ΝΕΑ, ΣΗΜΕΡΑ, ΚΑΤΑΓΩΓΗ, ΣΠΟΥΔΕΣ,...\nΕλένη Μενεγάκη ινσταγραμ\nΕλένη Μενεγάκη! Εικόνα ΣΟΚ χωρίς στούντιο φωτισμό και συγχρονα φίλτρα\nOn\t2 Δεκεμβρίου, 2021\nΕλένη Μενεγάκη! Εικόνα ΣΟΚ χωρίς στούντιο φωτισμό και συγχρονα φίλτρα Με τα μοντέλα του instagram και τις influencers να επεξεργάζονται τόσο πολύ τις φωτογραφίες τους που να μας έχουν κάνει να ξεχάσουμε πως η επιδερμίδα έχει υφή, είναι εξαιρετικά αναζωογονητικό να βλέπεις μια τόσο διάσημη...\nΕλένη ΜΕΝΕΓΑΚΗ Instagram: Κυκλοφοράει και τα ΣΠΑΕΙ! Χαμός γίνεται με τα διαφημιστικά που πέφτουν στο ίνσταγκραμ και βέβαια την τιμητική τους έχουν οι διάσημες Ελ΄ληνίδες με μπροστάρισα την...βασίλισσα της τηλεόρασης.\nΚόσμος , star tv Μενεγάκη\nΧΙΟΝΙΣΜΕΝΗ Ελένη Μενεγάκη ΤΩΡΑ! Σες λονγκ, μπασκέτα, παιδική χαρά! Όλα στον ΚΗΠΟ του σπιτιού της! Βίντεο 360 μοίρες\nΧΙΟΝΙΣΜΕΝΗ Ελένη Μενεγάκη ΤΩΡΑ! Σες λονγκ, μπασκέτα, παιδική χαρά! Όλα στον ΚΗΠΟ του σπιτιού της! Βίντεο 360 μοίρες. Μα τι κήπος είναι αυτός; Στην βίλα των 1000 τετραγωνικών στα Μελλίσια.\nΗ Μενεγάκη έγκυος στον κήπο του σπιτιού της με σούπερ class φόρεμα\nOn\t19 Δεκεμβρίου, 2020\nΗ Μενεγάκη έγκυος στον κήπο του σπιτιού της με σούπερ class φόρεμα. Μέσα από τον προσωπικό της λογαριασμό στο Instagram, η Ελένη Μενεγάκη ανέβασε μία πολύ ιδιαίτερη φωτογραφία στην οποία ποζάρει με ένα κολλητό κόκκινο φόρεμα. Η νέα της ανάρτηση κατάφερε να «τρελάνει» ολόκληρο το...\nΕλένη Μενεγάκη: Οι ΠΡΩΤΕΣ φωτογραφίες που ΔΗΜΟΣΙΕΥΣΕ χωρίς ΜΑΚΙΓΙΑΖ , ΡΕΤΟΥΣ και ΦΙΛΤΡΑ\nΕλένη Μενεγάκη: Οι ΠΡΩΤΕΣ φωτογραφίες που ΔΗΜΟΣΙΕΥΣΕ χωρίς ΜΑΚΙΓΙΑΖ , ΡΕΤΟΥΣ και ΦΙΛΤΡΑ Πιστή στο ραντεβού της ήταν και αυτό το Σαββατοκύριακο η Ελένη Μενεγάκη και βρέθηκε για μπάνιο στο.\nΕλένη Μενεγάκη: Η νέα στάση – ΜΟΔΑ ζωής και τα σημάδια στην ΠΛΑΤΗ που δεν ΠΑΡΑΤΗΡΗΣΑΜΕ\nΕλένη Μενεγάκη: Η νέα στάση - ΜΟΔΑ ζωής και τα σημάδια στην ΠΛΑΤΗ που δεν ΠΑΡΑΤΗΡΗΣΑΜΕ Τις καλοκαιρινές της διακοπές απολαμβάνει αυτό το διάστημα η Ελένη Μενεγάκη. Η λαμπερή παρουσιάστρια.\nΕλένη Μενεγάκη: Η ερώτηση στον Λάτσιο για τις ΠΡΩΤΕΣ φωτογραφίες της με τον ΠΑΝΤΖΟΠΟΥΛΟ\nOn\t7 Σεπτεμβρίου, 2020\nΕλένη Μενεγάκη: Η ερώτηση στον Λάτσιο για τις ΠΡΩΤΕΣ φωτογραφίες της με τον ΠΑΝΤΖΟΠΟΥΛΟ Ο Γιάννης Λάτσιος βρέθηκε στην Κύπρο σήμερα το μεσήμερι για να παραστεί στα αθλητικά βραβεία που οργανώνονται από τον ΑΝΤ1 Κύπρου. BIG BROTHER: ΜΠΗΚΕ….ΓΥΜΝΟΣ Ο ΚΑΙΝΟΥΡΓΙΟΣ ΠΑΙΚΤΗΣ! ΑΡΠΑΞΕ ΦΩΤΙΑ ΟΤΑΝ ΠΗΓΕ...\nΕλένη Μενεγάκη: Ποιος είναι ο Ματέο Παντζόπουλος\nOn 6 Σεπτεμβρίου, 2020\nΕλένη Μενεγάκη: Ποιος είναι ο Ματέο Παντζόπουλος Ο 40χρονος επιχειρηματίας, από μικρός βρισκόταν στο επίκεντρο της κοσμικής Αθήνας. Και αυτό γιατί προέρχεται από την οικογένεια ενός από τους ιδρυτές της.\nΕλένη Μενεγάκη: Όταν Ματέο Παντζόπουλος πήγε στην Θεσσαλονίκη\nOn 5 Σεπτεμβρίου, 2020\nΕλένη Μενεγάκη: Όταν Ματέο Παντζόπουλος Η λαμπερή παρουσιάστρια της πρωινής ζώνης, Ελένη Μενεγάκη ανέβηκε το διήμερο μαζί με όλο το επιτελείο της στη Θεσσαλονίκη, για να μεταδώσουν από εκεί την.\nΕλένη Μενεγάκη : Όταν η προσωπική της ζωή έχει γίνει επίκεντρο\nOn\t5 Σεπτεμβρίου, 2020\nΕλένη Μενεγάκη : Όταν η προσωπική της ζωή έχει γίνει επίκεντρο Είναι μια περίοδος αρκετά δύσκολη για την Ελένη Μενεγάκη. Η προσωπική της ζωή έχει γίνει επίκεντρο συζητήσεων και σχολίων σε καθημερινό επίπεδο. Σε αυτές τις δύσκολες στιγμές η καθεμία μας θα ήθελε να έχει...\nΠως… παρηγόρησε ο Νίκος Μουτσινάς την Ελένη Μενεγάκη;\nΠως… παρηγόρησε ο Νίκος Μουτσινάς την Ελένη Μενεγάκη; Το …166 κατέφθασε λιγάκι καθυστηρημένα για την ωραία Ελένη της Κάντζας! Μπορεί χθες να έγινε ο απόλυτος, διακαναλικός χαμός με τις φωτογραφίες.\nΕλένης Μενεγάκη : Γενικό απαγορευτικό στον Alpha για την σχέση της με τον Παντζόπουλο\nΕλένης Μενεγάκη : Γενικό απαγορευτικό στον Alpha για την σχέση τησ με τον Παντζόπουλο Πόσο ν΄ αντέξει η καρδιά της παρουσιάστριας; Ανθρωπος είναι κι αυτή και λυγίζει… Πόσο ν΄ αντέξει.\nΗ γνωριμία της Ελένης Μενεγάκη και του Ματέο Παντζόπουλου στα ΑΧΛΑ\nΗ γνωριμία της Ελένης Μενεγάκη και του Ματέο Παντζόπουλου στα ΑΧΛΑ Η γνωριμία της Ελένης Μενεγάκη και του Ματέο Παντζόπουλου έγινε στο ξενοδοχείο που διατηρεί ο 40χρονος στην Άνδρο. ΔΟΥΚΙΣΣΑ ΝΟΜΙΚΟΥ: “ΟΥΤΕ ΠΟΥ ΠΕΡΝΟΥΣΕ ΤΟΤΕ ΑΠΟ ΤΟ ΜΥΑΛΟ ΜΟΥ ΟΤΙ ΘΑ ΕΚΑΝΑ ΑΥΤΗ ΤΗ ΔΟΥΛΕΙΑ”...\nΕλένη Μενεγάκη: Φωτογραφίες της με τον περιβόητο πια επιχειρηματία Ματέο Παντζόπουλο\nΕλένη Μενεγάκη: Φωτογραφίες της με τον περιβόητο πια επιχειρηματία Ματέο Παντζόπουλο Ε ,ναι λοιπόν, απο σήμερα έχουν αρχίσει όλες οι μεσημεριανατζούδες και όχι μόνο να ακονίζουν τα μαχαίρια τους… Ολες.\nΕλένη Mενεγάκη: Η ΜΟΝΑΔΙΚΗ φωτογραφία απο την γνωριμία της με τον Παντζόπουλο στην Άνδρο!\nΕλένη Mενεγάκη: Η ΜΟΝΑΔΙΚΗ φωτογραφία απο την γνωριμία της με τον Παντζόπουλο στην Άνδρο! Τις τελευταίες μέρες πολύ κουβέντα γίνεται στα τηλεοπτικά παράθυρα, για τις φωτογραφίες της Ελένης Μενεγάκη και.\nΕλένη Μενεγάκη ΜΑΓΙΟ: Ολες οι ΦΩΤΟΓΡΑΦΙΕΣ που ΔΗΜΟΣΙΕΥΣΕ η ίδια το 2020\nΕλένη Μενεγάκη ΜΑΓΙΟ: Ολες οι ΦΩΤΟΓΡΑΦΙΕΣ που ΔΗΜΟΣΙΕΥΣΕ η ίδια το 2020 Τις καλοκαιρινές της διακοπές απολαμβάνει αυτό το διάστημα η Ελένη Μενεγάκη. Η λαμπερή παρουσιάστρια έχοντας στο πλευρό της την αγαπημένη της οικογένεια, περνάει όμορφες και ξέγνοιαστες στιγμές. https://www.instagram.com/p/CElgn73jGYz/ Η Ελένη Μενεγάκη, μόλις ολοκληρώθηκε...\nΕλένη Μενεγάκη instagram : ” … δηλαδή τυπικά σε λίγες μέρες τελειώνει το καλοκαιράκι ? “\nOn 25 Αυγούστου, 2020\nΕλένη Μενεγάκη instagram . Τις καλοκαιρινές της διακοπές στην Άνδρο συνεχίζει η Ελένη Μενεγάκη, απολαμβάνοντας στιγμές ξεκούρασης και χαλάρωσης μακριά από τους ρυθμούς της πόλης. ΜΑΡΙΑ ΜΠΕΚΑΤΩΡΟΥ: ΤΡΑΒΑΕΙ ΤΑ ΜΑΛΛΙΑ.\nΕλένη Μενεγάκη! Nτύθηκε, στολίστηκε, χτενίστηκε και … έβγαλε μια φωτογραφία στο ινσταγραμ [εικόνες]\nOn 14 Αυγούστου, 2020\nΤις τελευταίες ημέρες, μοιράζεται μαζί μας, μέσα από τον προσωπικό της λογαριασμό στο Instagram, φωτογραφίες της από την Νάξο. Ελένη Μενεγάκη φωτογραφία στο ινσταγραμ ΜΑΡΙΑ ΜΠΕΚΑΤΩΡΟΥ: ΠΩΣ ΚΑΤΑΦΕΡΕ ΝΑ ΧΑΣΕΙ.


ΣΥΝΕΝΤΕΥΞΗ LABEL NEWS: Ο Μιχάλης Νεοφύτου «Δεν Υποχωρεί» και ήρθε για να μείνει στο ελληνικό λαϊκό τραγούδι με την φωνή του και την εντυπωσιακή του παρουσία - Label News\nΣΥΝΕΝΤΕΥΞΗ LABEL NEWS: Ο Μιχάλης Νεοφύτου «Δεν Υποχωρεί» και ήρθε για να μείνει στο ελληνικό λαϊκό τραγούδι με την φωνή του και την εντυπωσιακή του παρουσία\nΣυνέντευξη: Αργυρώ Αρβανιτή\nΉδη από τα πρώτα του βήματα στο τραγούδι έχει ξεχωρίσει με την φωνή του και την εντυπωσιακή του εμφάνιση. Δεν είναι τυχαίο πώς το τραγούδι του «Δεν υποχωρώ» μέσα σε μόλις λίγες ημέρες συγκέντρωσε περισσότερα από 30.000 θεάσεις στο You Tube. Aυτό που κάνει όμως να ξεχωρίζει τον Ελληνοκύπριο Μιχάλη Νεοφύτου είναι το ήθος του και οι χαμηλοί τόνοι που κρατάει επιλέγοντας να ασχολείται μόνο με την δουλειά του, μακριά από τα ανούσια φώτα της δημοσιότητας.\nΠως καθιέρωσες το τραγούδι στη ζωή σου; Υπήρχαν μουσικές επιρροές μέσα από την οικογένεια σου;\nΤο τραγούδι υπήρχε ανέκαθεν στη ζωή μου. Θυμάμαι μικρός τον εαυτό μου να τραγουδάει στο σχολείο σε διάφορες εκδηλώσεις που κάναμε και σε διάφορα πάρτι. Μουσικές επιρροές υπήρχανε από τη μεριά του πατέρα μου, αλλά δεν μπορώ να πω ότι ήταν αυτοί ο λόγος που ασχολήθηκα με το τραγούδι, αλλά περισσότερο η αγάπη που ένιωθα για το τραγούδι.\nΚυκλοφόρησες πρόσφατα το νέο σου τραγούδι με τίτλο ‘’Δεν Υποχωρώ’’ πως αισθάνεσαι που το κοινό το αγκάλιασε αμέσως;\nΣίγουρα νιώθεις περήφανος για τον εαυτό σου που οι κόποι μιας ολόκληρης ζωής απέδωσαν καρπούς , «Δεν Υποχωρείς» και παίρνεις δύναμη για τη συνέχεια.\nΕμφανιζόσουν στο νυχτερινό κέντρο ‘’Συγγρού live’’. Πως προέκυψε αυτή η πρόταση και πως ήταν σαν εμπειρία για εσένα να τραγουδάς σε ένα αρκετά επώνυμο μαγαζί;\nΗ πρόταση αυτή πρόεκυψε όταν ένα βράδυ βρισκόμουνα στο συγκεκριμένο μαγαζί και ο Χάρης Ακριτίδης μου είχε δώσει το μικρόφωνο να ερμηνεύσω ένα κομμάτι, μετά από αυτό με άκουσαν έγιναν οι ανάλογες προτάσεις και ξεκινήσαμε συνεργασία. Σίγουρα έχω κερδίσει αρκετά μέσα από αυτή τη συνεργασία και πιστεύω αυτή η εμπειρία θα με βοηθήσει για τη συνέχεια.\nΔεν θα πήγαινα σε κάποιο talent show για να αποκτήσω μεγαλύτερη αναγωρισιμότητα\nΚατάγεσαι από την Κύπρο αλλά ζεις στην Ελλάδα όπως και αρκετοί συνάδελφοι σου. Θεωρείς πως στην Ελλάδα προκύπτουν περισσότερες ευκαιρίες για καριέρα στο τραγούδι;\nΚατάγομαι από τη Κύπρο και συγκεκριμένα από την όμορφη Πάφο. Πιστεύω υπάρχουνε περισσότερες ευκαιρίες για καριέρα στην Ελλάδα από την Κύπρο γιατί καταρχάς υπάρχουνε περισσότερα νυχτερινά μαγαζιά γι αυτό το λόγο αρκετοί Κύπριοι συναδέλφοι μου στην αρχή της καριέρας τους αλλά μέχρι και τώρα βρίσκονται στην Ελλάδα.\nΘα πήγαινες σε κάποιο talent show ώστε να αποκτήσεις ακόμα μεγαλύτερη αναγνωρισιμότητα;\nΔεν θα πήγαινα σε κάποιο talent show για να αποκτήσω μεγαλύτερη αναγωρισιμότητα γιατί πιστεύω όταν κάποιος αξίζει, έχει θέληση και αγαπά αυτό που κάνει είναι θέμα χρόνου μέχρι να το καταφέρει απλά χρειάζεται σκληρή δουλειά, γερό στομάχι αλλά και να πλαισιώνεται από τους σωστούς ανθρώπους-συνεργάτες.\nΣίγουρα νιώθεις περήφανος για τον εαυτό σου που οι κόποι μιας ολόκληρης ζωής απέδωσαν καρπούς , «Δεν Υποχωρείς» και παίρνεις δύναμη για τη συνέχεια\nΒοήθεια από συνάδελφους σου δέχεσαι η επικρατεί παραπάνω ο ανταγωνισμός;\nΗ αλήθεια δεν έχει τύχει ακόμη να βοηθηθώ από κάποιο συνάδελφο αλλά δεν μπορώ να πω ότι με βλέπουν και ανταγωνιστικά, ίσως οι συνθήκες δεν το έχουν επιτρέψει στο παρόν στάδιο.\nΑπό ποιους επηρεάζεσαι φωνητικά στο ελληνικό ρεπερτόριο και με ποιους καλλιτέχνες θα ήθελες να συνεργαστείς περισσότερο;\nΣτο ελληνικό ρεπερτόριο επηρεάζομαι φωνητικά από τον Νίκο Κουρκούλη τον Αντώνη Ρέμο και τον Νίκο Οικονομόπουλο. Θα ήθελα να συνεργαστώ με τους καλλιτέχνες που έχω αναφέρει πιο πάνω καθώς και με το Γιώργο Μαζωνάκη.\nΠοιον θεωρείς το μεγαλύτερο στήριγμα στην ζωή σου;\nΑπό μικρή ηλικία θεωρώ ότι το στήριγμα μου είναι ο πατέρας μου αναμφισβήτητα πάντα είναι εδώ για μένα ότι και αν συμβεί και τον ευχαριστώ πολύ.\nΤον Μιχάλη πως θα τον χαρακτήριζες με τρεις λέξεις;\nΔυναμικός, Πεισματάρης, Αισιόδοξος.\nΠες μου με λίγα λόγια τι ονειρεύεσαι για το μέλλον την καριέρας σου;\nΓια το μέλλον ονειρεύομαι ότι ο κόσμος θα αγαπήσει όλο και περισσότερο τα κομμάτια μου και ότι θα υπάρξουν μεγάλες συνεργασίες στη συνέχεια.\nΤι να περιμένουμε από εσένα στην συνέχεια; Θα μπορούμε να σε απολαύσουμε σε κάποιο μαγαζί ξανά;\nΤο χειμώνα θα υπάρξει συνεργασία με νυχτερινό μαγαζί στην Αθήνα. Τώρα για Καλοκαίρι έχω κλείσει κάποιες εμφανίσεις για Κρήτη και Σεπτέμβριο ετοιμάζουμε καινούργιο κομμάτι, με λίγα λόγια τα καλύτερα έρχονται.\nΠροηγούμενο Η ιστορία της Αγίας Ελέσας, που μαρτύρησε για την πίστη της συγκλονίζει, καθώς την βασάνισε και την αποκεφάλισε ο ειδωλολάτρης πατέρας της\nΕπόμενο Παγκόσμιος Σάλος για την νέα Μόδα: Mητέρες τρυπούν με σκουλαρίκια τα μωρά τους – Έρχεται και στην Ελλάδα η βάρβαρη νέα Μόδα – Τι απαντούν μητέρες στο LABEL NEWS\nΒαγγέλης Καράλης Πίσω από τα φώτα της δημοσιότητας, τις τηλεοπτικές εκπομπές, τα περιοδικά, τα βίντεο …


10 ΡΙΧΤΕΡ και ΟΡΑΜΑΤΑ! Ο Κούγιας ΤΑ ΒΑΖΕΙ με τα "ΑΦΕΝΤΙΚΑ" της Καινούργιου! Τα σκληρά λόγια και οι προειδοποιήσεις - freegossip.gr\nHome / Κόσμος / 10 ΡΙΧΤΕΡ και ΟΡΑΜΑΤΑ! Ο Κούγιας ΤΑ ΒΑΖΕΙ με τα “ΑΦΕΝΤΙΚΑ” της Καινούργιου! Τα σκληρά λόγια και οι προειδοποιήσεις\nOn 3 Μαρτίου, 2021\n10 ΡΙΧΤΕΡ και ΟΡΑΜΑΤΑ! Ο Κούγιας ΤΑ ΒΑΖΕΙ με τα “ΑΦΕΝΤΙΚΑ” της Καινούργιου! Τα σκληρά λόγια και οι προειδοποιήσεις Επίστολη στην espresso και τον στενό συνεργάτη του Ιβάν Σαββίδη!!!Όχι μόνο δεν την κατέστρεψε, αλλά την έκανε και …τσάμπα μάγκα που λέει και ο λαός! Μα πως μπόρεσε ο Αλέξης Κούγιας να …καταστρέψει το ..”προιόν” όπως χαρακτηρίζει την Κατερίνα Καινούργιου;\nΠου είδε την καταστροφή της; Εμείς είδαμε να της κάνει τεράστιο “δώρο” δίνοντας της την ευκαιρία να…λαικίσει όσο δεν γίνεται. Βγάζοντας τον Αλέξη Κούγια στον αέρα, κάνοντας πως δεν καταλαβαίνει τι της λέει – μπορεί και να μην καταλάβαινε βεβαίως – ο Αλέξης Κούγιας έκανε το λάθος να την “νομιμοποιήσει” ως ικανότατη να συνομιλήσει μαζί του! Μετά, όμως έκανε μεγαλύτερο λάθος κατά την άποψη μας.\nΤο να της κλείσει το τηλέφωνο και να την αφήσει να μονολογεί, αντί να παραμείνει και να της υποδείξει τα σημεία των δηλώσεων του που η Κατερίνα δεν κατάλαβε, έδωσε την ευκαιρία η Κατερίνα να μιλά ως μάχημη, σαν τηλεοπτική ηρωίδα.\nΚΟΥΓΙΑΣ – ΚΑΙΝΟΥΡΓΙΟΥ: Η ΚΟΝΤΡΑ, ΤΑ ΜΗΝΥΜΑΤΑ, Η ΣΤΗΡΙΞΗ ΤΟΥ ΚΑΝΑΛΙΟΥ ΚΑΙ ΤΑ SOCIAL MEDIA ΥΠΕΡ ΤΗΣ\nΤώρα είχαμε εξελίξεις. Όπως φαίνεται ο μεγάλος ποινικολόγος, ήθελε να συνεχίσει ν’ ασχολείται με την Κατερίνα Καινούργιου! Ωμή επίθεση χωρίς να χρειάζεται όπως δείχνει καν αποδέιξεις – εκτός και αν τις κατέχει ήδη – στον εκδότη της εφημερίδας espesso.\nΟ διάσημος δικηγόρος υποστηρίζει ότι ο εκδότης της είναι στενός συνεργάτης του Ιβάν Σαββίδη και στο Open!\nΚαταλαβαίνω ότι σου κατέστρεψα το «προϊόν» Κατερίνα Καινούργιου με τις χθεσινές ανακοινώσεις – απαντήσεις μου και κυρίως με τις εύστοχες απαντήσεις της, γιατί κανείς δεν γνωρίζει ότι, ό,τι έγραψες για μένα σήμερα στην espresso, το έγραψες, γιατί πλέον είσαι το έμμεσο αφεντικό της στο Open, αφού όλοι γνωρίζουν ότι εσύ και ο Ιβάν Σαββίδης είσαστε ένα και το αυτό στο Open και στις εφημερίδες «Δημοκρατία» και «live sport».\nΓια κάθε λέξη δυσφημιστική που γράφεις για εμένα, θα το πληρώσετε πολύ ακριβά και ευτυχώς για εμένα που υπάρχει και ο Σαββίδης από πίσω, για να εισπράξω τις αποζημιώσεις.\nΣτον κύριο Σαββίδη, για να εισπράξει αποζημιώσεις από το Open και τις εφημερίδες σας, προσβλέπει και ο εντολέας μου κύριος Δημήτριος Λιγνάδης.\nΔέσποινα Βανδή: ‘Δεν χωράει σε αυτό που συμβαίνει το συναίσθημα του φόβου, αλλά το συναίσθημα του σθένους και της τόλμης.’\nΚούγιας – Καινούργιου! Το ένα ΛΑΘΟΣ πίσω από το ΑΛΛΟ! Έτσι ο διάσημος δικηγόρος έκανε τηλεοπτικό ΗΡΩΑ την παρουσιάστρια!


Ανάπτυξη συσκευής για τη μέτρηση αντιοξειδωτικών στα τρόφιμα και στο αίμα\nΔημήτρης Κουρέτας Καθηγητής Φυσιολογίας Ζωικών οργανισμών - Τοξικολογίας, Πανεπιστήμιο Θεσσαλίας\nΟ όρος αντιοξειδωτικό έχει εισβάλλει στην καθημερινότητα μας τα τελευταία χρόνια. Τι είναι όμως τα αντιοξειδωτικά για τα οποία τόσα πολλά έχουν ειπωθεί;\nΠρόκειται περί ενώσεων που είτε παράγονται από τον ίδιο τον οργανισμό μας φυσιολογικά, είτε προσλαμβάνονται μέσω της τροφής. Παίζουν ιδιαίτερα σημαντικό ρόλο στην προστασία σε επίπεδο τόσο του κυττάρου όσο και ολόκληρου του οργανισμού από τις ελεύθερες ρίζες και έχει συσχετιστεί εδώ και χρόνια με πληθώρα παθολογικών καταστάσεων όπως διάφοροι καρκίνοι, καρδιαγγειακά νοσήματα, νευροεκφυλιστικές ασθένειες και άλλα.\nΟι ελεύθερες είναι εν δυνάμει βλαβερά μόρια που μπορούν να παραχθούν ως παραπροϊόν του μεταβολισμού μας όσο και από εξωγενείς πηγές, όπως το κάπνισμα ή η ατμοσφαιρική ρύπανση. Διαδραματίζουν σημαντικό φυσιολογικό ρόλο κι έτσι σε μικρές ποσότητες χρειάζονται για την εύρυθμη λειτουργία του οργανισμού.\nΩστόσο, όταν βρίσκονται σε περίσσεια μπορούν να προκαλέσουν βλάβες στο DNA, τις πρωτεΐνες και τα λιπίδια. Έτσι, τα αντιοξειδωτικά εξουδετερώνουν την περίσσεια των ελευθέρων ριζών, ωστόσο όταν τα ενδογενή δεν επαρκούν κρίνεται απαραίτητη η χορήγηση διαιτητικών αντιοξειδωτικών.\nΤα φυτικά προϊόντα, πριν καταλήξουν στον καταναλωτή, υφίστανται επεξεργασία η οποία μπορεί να επηρεάσει σε μεγάλο βαθμό τις ιδιότητες τους. Και πάλι όμως, το τελικό προϊόν μπορεί να ενισχύσει την αντιοξειδωτική άμυνα του οργανισμού, όπως έχει φανεί σε κλινικές μελέτες που έχουν πραγματοποιηθεί στο εργαστήριο Φυσιολογίας Ζωικών Οργανισμών, τμήματος Βιοχημείας και Βιοτεχνολογίας του Πανεπιστημίου Θεσσαλίας.\nΠιο συγκεκριμένα, φάνηκε πως η καθημερινή κατανάλωση χυμού ροδιού για δυο εβδομάδες, βελτίωσε την οξειδοαναγωγική εικόνα του οργανισμού, αυξάνοντας τα αντιοξειδωτικά και μειώνοντας τους δείκτες οξειδωτικού στρες.\nΗ επιστημονική μας ομάδα, σε συνεργασία με την εταιρεία Polytech, συνέλαβαν την ιδέα για την ανάπτυξη μιας συσκευής που θα μπορεί να υπολογίσει την αντιοξειδωτική ικανότητα υγρών τροφίμων όπως ο καφές, οι χυμοί, η μπύρα και το κρασί, η το γάλα.\nΠρόκειται για ροφήματα που λίγο πολύ όλοι μας χρησιμοποιούμε στην καθημερινότητα μας, χωρίς ωστόσο να γνωρίζουμε τα πιθανά οφέλη που μπορούν να προκύψουν αν η κατανάλωση τους ρυθμιστεί ώστε να λαμβάνουμε την «ιδανική» ποσότητα.\nΟι έλεγχοι της αντιοξειδωτικής ικανότητας των τροφών διεξάγονται από τις αντίστοιχες βιομηχανίες, ωστόσο τα μηχανήματα που χρησιμοποιούνται είναι πανάκριβα και απαιτούν εξειδίκευση για το χειρισμό τους. Σαν αποτέλεσμα ο απλός καταναλωτής ή οι διατροφολόγοι που θα τους ενδιέφερε κάτι τέτοιο δεν μπορούν να πραγματοποιήσουν τέτοιους ελέγχους.\nΗ συσκευή που αναπτύχθηκε προσφέρει αυτή τη δυνατότητα, καθώς είναι πολύ πιο φθηνή και αρκετά εύκολη στη χρήση. Περιλαμβάνει ένα χρωματόμετρο και μια εφαρμογή, ο συνδυασμός των οποίων επιτρέπει την αποτίμηση της αντιοξειδωτικής ικανότητας ενός υγρού χρησιμοποιώντας ουσιαστικά μια σταγόνα του. Με μια επιπλέον εφαρμογή μπορεί να μετρηθεί η αντιοξειδωτική κατάσταση στο αίμα του ανθρώπου.\nΚατ’ αυτό τον τρόπο μπορεί να υπολογιστεί η κατανάλωση αντιοξειδωτικών και να δημιουργηθεί μια ατομική δίαιτα με βάση τις ανάγκες του καθενός.\nΤο όλο σκεπτικό έρχεται σε συμφωνία και με μια τάση που διαμορφώνεται διεθνώς τελευταία και αποσκοπεί στην εξατομίκευση της ιατρικής ώστε μακροχρόνια να καταστεί δυνατή η ύπαρξη ατομικών θεραπειών με βάση το μεταβολικό και γενετικό προφίλ του κάθε ατόμου.\nΤο μηχάνημα αυτό παρουσιάστηκε στο Athens Science Festival και το Πανεπιστήμιο Θεσσαλίας έχει αναλάβει την προώθηση της τεχνολογίας αυτής σε μεγάλα ξενοδοχεία στην Ελλάδα και στην Ευρώπη, ως παροχή υπηρεσιών στους πελάτες τους.\nΤα οφέλη για το Πανεπιστήμιο Θεσσαλίας είναι αρκετά μεγάλα κάθε χρόνο. Υπολογίζεται ότι κάθε χρόνο το Πανεπιστήμιο θα εισπράττει περίπου 50.000 ευρώ για δικαιώματα χρήσης της τεχνολογίας που αναπτύχθηκε από την ερευνητική ομάδα μας.\nΤα χρήματα που θα εισπράττει το Πανεπιστήμιο θα γίνονται κυρίως υποτροφίες σε φοιτητές που κάνουν το διδακτορικό τους. Μας ενδιαφέρει να περάσει το μήνυμα ότι το Πανεπιστήμιο επιχειρεί για τους φοιτητές του σε συνθήκες κρίσης και τα πάει περίφημα. Ενώ όλοι φεύγουν από την χώρα, εμείς κρατάμε τα παιδιά εδώ.


Μίμης Πλέσσας ένας δρόμος χίλιες νότες ΜΕΤΑΧΕΙΡΙΣΜ- - Μάκης Δελαπόρτας - 2229602349807 | Protoporia.gr\nΑρχική/Καλές τέχνες/Μουσική/Μίμης Πλέσσας ένας δρόμος χίλιες νότες ΜΕΤΑΧΕΙΡΙΣΜ-\nΜίμης Πλέσσας ένας δρόμος χίλιες νότες ΜΕΤΑΧΕΙΡΙΣΜ-\n[...] Ο Μίμης Πλέσσας ίσως θεωρείται σήμερα ο πιο μορφωμένος συνθέτης στον ελλαδικό χώρο. Είναι από τους λίγους ανθρώπους που ξέρουν να μιλούν σωστά τη γλώσσα τους, διαθέτει γλαφυρότητα και μια ευγλωττία αξιοζήλευτη.\nΟ ίδιος, δεν ξεχωρίζει τη μουσική σε είδη. Και αυτό το απέδειξε σ όλο του μουσικό διάβα του. Η μουσική για εκείνον είναι η στιγμή που ενώνεται η πίστη μας, η φιλία μας, η σοφία μας, ο έρωτάς μας, οι απογοητεύσεις και οι χαρές μας.\nΑσχολήθηκε με όλα τα είδη μουσικής, οργανική, συμφωνική, λαϊκή, πειραματική μοντέρνα μουσική. Κι όμως, αμφισβητήθηκε όσο κανένας άλλος, και η καταξίωση άργησε για κείνον. Πέρασε από μια περίοδο κρίσεων και επικρίσεων, όμως όταν το μεγάλο ανώνυμο και δίκαιο κοινό ξέφυγε από τις μεθοδευμένες επιδράσεις των media, απέκτησε τη δική του συνείδηση και κρίση, και τον τοποθέτησε εκεί τελικά, που του άξιζε. Και, σήμερα, γεύεται αυτή τη μεθυστική αποδοχή από όλες τις γενιές των Ελλήνων, που μεγαλώνουν, ονειρεύονται, τραγουδούν, χορεύουν και ερωτεύονται με τα τραγούδια του. [...]\nΑπό τον Πρόλογο του Μ. Δελαπόρτα, στο βιβλίο


Οι πρόβες ξεκίνησαν για τον ελληνικό τελικό της Eurovision! – Μικρόφωνο\nby Μάκης Χαραλαμπόπουλος Μαρ 1, 2017\nΟ συμπαρουσιαστής της Έλενας Μπουζαλά στην εκπομπή “Ψήφισε το τραγούδι” Αντώνης Λουδάρος που κλήθηκε να εκτελέσει για ακόμα μια φορά χρέη παρουσιαστή στη καριέρα, κάνει πρόβα για την επερχόμενη βραδιά που θα γίνει η εκλογή του Ελληνικού τραγουδιού που θα επιλεγεί ανάμεσα στα τρία τραγούδια του Δημήτρη Κοντόπουλου για την 62η Eurovision.\nΣτο φωτογραφικό υλικό που παρουσιάζουμε και που προκύπτει από το ατελιέ του σχεδιαστή Ερωτόκριτου ο οικοδεσπότης της βραδιάς. προβάρει ένα μπλε κοστούμι χαμογελαστός και δηλώνει έτοιμος για τη Δευτέρα 6 Μαρτίου στο Πρώτο κανάλι της ΕΡΤ στις 22:00.\nEκεί θα παραβρίσκεται και το INFE GREECE το σωματείο των φαν της Eurovision με αντιπροσωπεία του ,και όλοι μαζί θα ψηφίσουμε το τραγούδι που θα πάρει το πολυπόθητο εισιτήριο, κοινό και επιτροπές απο το εξωτερικό (σε ποσοστό 70-30).\nΟ σχεδιαστής Ερωτόκριτος να σημειώσουμε ότι γνωρίζει την Demy από μικρή -΄όπως έχει δηλώσει δημόσια-στο παρελθόν και έχει ήδη εκδηλώσει το ενδιαφέρον να αυτοπροταθεί για να την ντύσει σε υποτιθέμενη πρόταση που θα δεχθεί.\nΜένει να δούμε εάν τελικώς η παρουσία του στον Ελληνικό τελικό είναι η δική του ¨πρόβα generalle” και εάν είναι αυτός που τελικώς θα επιλεγεί από την ομάδα για να συνοδεύσει το Ελληνικό τραγούδι φέτος.\nΈνα τραγούδι που φιλοδοξεί να πάει στο εξωτερικό με τους καλύτερους οιωνούς από όλους τον επόμενη Μάιο με έναν στόχο τη κορυφή.


Για να μην "έχετε" παράπονα | WeddingStylist\nΓια να μην “έχετε” παράπονα\nΩς γνωστόν, βασικός στόχος για την τελετή του γάμου σας είναι να πάνε όλα τέλεια και οι πάντες να μείνουν ευχαριστημένοι. Το τελευταίο πράγμα που θα ήθελε το ζευγάρι είναι να γίνει ο γάμος τους αντικείμενο γκρίνιας, από συγγενείς και φίλους, για τα επόμενα δέκα χρόνια. Εάν, λοιπόν, δεν θέλετε να ψιθυρίζουν πίσω από την πλάτη σας για το πώς θα έπρεπε να γίνουν τα πράγματα, δώστε προσοχή στα παρακάτω. Διότι, θα σας αποκαλύψω ποιοι είναι οι τέσσερις βασικότεροι λόγοι που καθιστούν ένα γάμο «παράδειγμα προς αποφυγή» ή καλύτερα, τι προκαλεί την περισσότερη γκρίνια στους καλεσμένους, σύμφωνα με μαρτυρίες.\n1.Το χρονικό διάστημα μεταξύ της τελετής και της δεξίωσης.\nΕάν ο χώρος της δεξίωσης είναι μακριά από την εκκλησία, καλό είναι να υπάρχει περιθώριο, ώστε οι καλεσμένοι να φτάσουν έγκαιρα. Σε διαφορετική περίπτωση όμως, αποφύγετε να κάνετε το συνηθισμένο, δηλαδή να ξοδέψετε άπειρες ώρες για τους χαιρετισμούς στην εκκλησία και τη φωτογράφηση. Υπάρχει το ενδεχόμενο να έχουν φτάσει η καλεσμένοι και να αναρωτιούνται που χαθήκατε.\nΜια λύση είναι να χαιρετήσετε τους καλεσμένους μια και καλή στο χώρο της δεξίωσης. Τελευταία, όλο και πιο πολλά ζευγάρια αποφεύγουν τις πολύωρες χαιρετούρες στην εκκλησία που προκαλούν συνωστισμό και καθυστερήσεις. Επίσης, ζητήστε από τους υπεύθυνους του catering να προσφέρουν κάποιο σνακ ή ποτό στους καλεσμένους, ώστε να τους κρατήσουν απασχολημένους.\n2.Όταν δεν υπάρχουν ακριβείς οδηγίες για τον χώρο της δεξίωσης\nΑν ο χώρος της δεξίωσης είναι κάποιο κέντρο στην πόλη (πράγμα όλο και σπανιότερο τελευταία), τότε δεν χρειάζονται οδηγίες. Αν όμως πρόκειται για κάποιο κτήμα εκτός πόλης, τότε καλό είναι με την πρόσκληση να στείλετε και κάποιο χάρτη, σε συνεργασία με τον διοργανωτή του γάμου σας ή με το κτήμα, με ακριβείς οδηγίες για το πώς να φτάσουν εκεί. Πολλά κτήματα είναι λίγο δύσκολο να τα βρει κανείς, και όπως είναι φυσικό αυτό έχει ως αποτέλεσμα δυσαρέσκεια και γκρίνια. Καλό είναι να έχετε σημειωμένο και τον χρόνο που θα χρειαστεί για να φτάσουν στον χώρο δεξίωσης. Μην ξεχνάτε, όσο περισσότερες λεπτομέρειες στις οδηγίες τόσο λιγότερη μουρμούρα.\n3.Το τραπέζι της δεξίωσης\nΕδώ θα πρέπει να βάλετε τα δυνατά σας. Δεν υπάρχει πιο δυσάρεστη κατάσταση από το να πρέπει να υποστείς για αρκετές ώρες ανθρώπους που δεν συμπαθείς. Αν συμβεί αυτό, να θυμάστε, οι καλεσμένοι σας θα είναι αμείλικτοι. Για να το αποφύγετε, προσπαθήστε να βάλετε μαζί ανθρώπους που γνωρίζονται ή τουλάχιστον προσπαθήστε να ταιριάξετε κάποιους. Χρησιμοποιείστε τη φαντασία σας και αφιερώστε όσο χρόνο χρειαστεί, ούτως ώστε οι καλεσμένοι σας να αισθανθούν άνετα και ευχάριστα. Αν είναι ικανοποιημένοι από τους συνδαιτυμόνες τους μόνο καλά λόγια θα έχουν να πουν.\n4.Η μουσική (συμβιβαστείτε!)\nΑυτή είναι μια λέξη που σπάνια θα ακούσετε από μένα, όμως ,όσον αφορά τη μουσική, πιστέψτε με σας το συνιστώ. Εσείς μπορεί να τρελαίνεστε για Pink martini και να τους θεωρείτε τέλειους για γάμο (και πράγματι είναι!) η γιαγιά σας όμως δεν νομίζω να συμφωνήσει. Έτυχα σε γάμο όπου το ζευγάρι, αρκετά μοντέρνο θα έλεγα, δεν είχε στη λίστα το «σήμερα γάμος γίνεται» και η μητέρα της νύφης ακόμη της το κοπανάει. Δυστυχώς, στο γάμο θα πρέπει να ικανοποιήσουμε όλα τα γούστα, ή τουλάχιστον όσο περισσότερα γίνεται. Προσπαθήστε να έχετε μια ποικιλία, λίγο απ’ όλα που λέμε, ώστε να διασκεδάσουν όλοι και να μείνουν ευχαριστημένοι. Άλλωστε μην ξεχνάτε ότι το ιδανικό είναι να τους έχετε όλους όρθιους στην πίστα μέχρι το ξημέρωμα.\nΗ αλήθεια είναι πως θα ήταν ουτοπικό να πάνε τα πάντα τέλεια σε έναν γάμο. Πολλές φορές, ακόμη και σε αυτή την περίπτωση, οι γκρίνιες υπάρχουν. Το βασικό είναι να έχετε υπό έλεγχο τα πιο σημαντικά, ή τουλάχιστον να επωφεληθείτε από την εμπειρία των άλλων και να αποφύγετε λάθη που γίνονται συχνά.\nPhotos: www.stylemepretty.com, www.100layercake.com, www.greenweddingshoes.com, www.cecinewyork.com


Οι Ένωση Ειδικών Φρουρών Κρήτης για τη δίκη των Ζωνιανών\nΟι Ειδικοί Φρουροί Κρήτης για τη δίκη των Ζωνιανών\nΤο παρακάτω κείμενο το συνέταξε η Ένωση Ειδικών Φρουρών Κρήτης.\nΚατά την έναρξη της δίκης των Ζωνιανών στο Εφετείο Πειραιά στις 28 Απριλίου 2009 γίναμε μάρτυρες ενός οξύμωρου γεγονότος.\nΚαι ενώ η περισσότεροι εκ των κατηγορουμένων δήλωναν ο ένας μετά τον άλλο στην Δικαστική Έδρα, μικροαγρότες και κτηνοτρόφοι, έβλεπες εκ δεξιών τους την ομάδα των δικηγόρων υπεράσπισης τους, που αποτελούνταν από την ελίτ της ελληνικής δικηγορίας.\nΠράττοντας σωστά ο καθηγητής νομικής κ. Κονταξής, οι δικηγόροι Δ.Τσοβόλας, Α.Λυκουρέζος, Α.Κούγιας και κάποιοι ακόμα, ομοίως γνωστοί νομικοί, ανέλαβαν την υπεράσπιση των κατηγορουμένων για μια πλειάδα κατηγοριών.\nΤο απορίας άξιο είναι, πως αυτοί οι μικροί και "φτωχοί" αγρότες και κτηνοτρόφοι, όπως οι ίδιοι ισχυρίστηκαν, της επαρχίας Μυλοποτάμου βρήκαν τα χρήματα για να καλύψουν τις απαιτήσεις των παραπάνω "μεγαθήριων" της νομικής για την υπεράσπιση τους.\nΗ Ένωση Ειδικών Φρουρών Κρήτης παρακολουθεί στενά την εξέλιξη της δίκης από την πρώτη μέρα και έτσι θα συνεχίσει μέχρι τη μέρα που θα βγεί η τελεσίδικη απόφαση.\nΕμπιστευόμαστε την Δικαιοσύνη και είμαστε πεπεισμένοι για την καταδίκη των ενόχων για παραδειγματισμό αλλά και για την ηθική ικανοποίηση των οικογενειών και των συναδέλφων που τραυματίστηκαν στην ενέδρα της από 5 Νοεμβρίου 2007.


Dony's (not only) New Stuff for Old Computers: Δώστε φτερά στο γερασμένο σας μηχάνημα με τον Firefox Quantum\nΔώστε φτερά στο γερασμένο σας μηχάνημα με τον Firefox Quantum\nΠριν από μερικές μέρες σας είχα γράψει ένα (μακροσκελές, ομολογουμένως) πόνημα για τις περιπέτειές μου με το netbook μου και τις απέλπιδες προσπάθειές μου να το κάνω να σερφάρει αξιοπρεπώς στο διαδίκτυο. Αν και δεν έχουν περάσει ούτε καν 2 ολόκληρες εβδομάδες από τότε, το μικρό netbook άλλαξε χέρια και βρίσκεται πλέον στην αγκαλιά του νέου του ιδιοκτήτη καθώς εγώ προμηθεύτηκα κάτι (λίγο) καλύτερο και (αρκετά) πιο σύγχρονο.\nΕπειδή όμως δεν μπορούσα ή, καλύτερα, δεν ήθελα να δώσω το μηχάνημα στον νέο του ιδιοκτήτη με τα παρωχημένα Windows XP SP3, αποφάσισα να το φορμάρω και να του κάνω μια φρέσκια εγκατάσταση των Windows 7 Professional SP1. Αφού ολοκληρώθηκε η εγκατάσταση και πέρασα τους drivers και μερικές απαραίτητες εφαρμογές για την καθημερινή χρήση, κατέβασα και εγκατέστησα και τον Mozilla Firefox (ποτέ δεν υπήρξα φίλος του Internet Explorer).\nΌπως ίσως θα είχατε διαβάσει στην αρχική ανάρτηση, η τελευταία έκδοση του Firefox που μπορούσε να εγκατασταθεί στα Windows XP ήταν η 52.5. Τώρα όμως με τα Windows 7 μπόρεσα να κατεβάσω και να εγκαταστήσω την έκδοση 57.0. Δεν μιλάμε όμως πια απλώς για μία περισσότερο up-to-date έκδοση με κάποια bugfixes, αλλά για κάτι εντελώς νέο και διαφορετικό, τον Firefox Quantum.\nΟι άνθρωποι της Mozilla υποστηρίζουν ότι η κυκλοφορία του Firefox Quantum σηματοδοτεί το μεγαλύτερο άλμα που έγινε από μία έκδοση στην επόμενη από την εποχή που εμφανίστηκε ο Firefox το 2004 με την έκδοση 1.0 και, πιστέψτε με, δεν φαίνεται να υπερβάλλουν. Όντως, σε όλα μου τα μηχανήματα που εγκαταστάθηκε και έλαβε χώρα το update η πλοήγηση στο διαδίκτυο μετατράπηκε σε μια πολύ πιο απολαυστική εμπειρία καθώς το rendering των ιστοσελίδων κατέστη σχεδόν ακαριαίο και η βραδυπορία που οφειλόταν σε κακοφτιαγμένα java scripts έδειχνε να τείνει προς εξαφάνιση. Ο Firefox Quantum συνεπώς αποτελεί πραγματικά ένα Quantum Leap (οι Sinclairάδες το πιάσατε, έτσι;) και είναι κάτι παραπάνω από ευπρόσδεκτος. Και, όχι μόνο αυτό, αποτελεί ίσως και μια καλή απάντηση στην παγιωμένη τακτική "αφού πάει αργά πάρε καινούριο μηχάνημα": όχι, δεν θα πάρω καινούριο μηχάνημα, κάνε optimization στον κώδικά σου, φίλε μου!\nΓια να επιστρέψουμε όμως στην ουσία του θέματος της ανάρτησης, τι λέτε να έκανε το γερασμένο Atom based netbook με τον Firefox Quantum; Μπορεί άραγε η βελτιστοποίηση του κώδικα (μάλλον απ' την αρχή τον έγραψαν για να λέμε την αλήθεια) να έχει δραστικά αποτελέσματα ακόμη και σε τόσο παρωχημένο hardware; Δείτε τον πίνακα που ακολουθεί και βγάλτε τα συμπεράσματά σας...\nΓουάου! Μιλάμε για διαφορές που μπορούν να χαρακτηριστούν μοναχά ως "χαώδεις": σε κάποιες περιπτώσεις η πλήρης φόρτωση της ιστοσελίδας με τον Firefox Quantum 57.0 στα Windows 7 χρειάστηκε το 1/3 του χρόνου απ' ότι με τον Firefox 52.5 στα "ελαφρά" και σβέλτα Windows XP! Και, φυσικά, το αποτέλεσμα είναι ότι πλέον γερασμένα μηχανάκια μικρών δυνατοτήτων όπως τα netbooks μπορούν να αξιοποιηθούν πολύ καλύτερα. Και εδώ μπορεί κανείς να κάνει μια απλή, απλούστατη διαπίστωση. Ότι δηλαδή η κυκλοφορία (ή η βελτίωση) μίας και μόνο εφαρμογής - στην προκειμένη περίπτωση του Firefox Quantum - μπορεί να αποτρέψει την απόσυρση εκατοντάδων χιλιάδων ή και εκατομμυρίων υπολογιστών (έστω και για μερικούς μήνες) με τις όποιες θετικές οικολογικές και οικονομικές συνέπειες αυτή συνεπάγεται. Βέβαια, με αυτό το συμπέρασμα ως έναυσμα μπορούν να ξεκινήσουν δεκάδες πολύωρες (αλλά και ιδιαίτερα ενδιαφέρουσες) συζητήσεις, οπότε λέω προς το παρόν να μην επεκταθώ περισσότερο...\nΑς μείνουμε στο γεγονός, λοιπόν: αν έχετε κάποιον παλιό υπολογιστή με λειτουργικό σύστημα που να "σηκώνει" τον Mozilla Firefox Quantum, απλά δοκιμάστε τον. Και κάτι μου λέει ότι θα εκπλαγείτε ευχάριστα!\nΕτικέτες Firefox, netbook, personal


"Μπείτε" τρισδιάστατα στον Πανάγιο Τάφο με ένα... - Κιβωτός της Ορθοδοξίας\nΕικονική περιήγηση σε ένα από τα ιερότερα μνημεία της Χριστιανοσύνης\n"Μπείτε" τρισδιάστατα στον Πανάγιο Τάφο με ένα κλικ!\nΤρίτη, 11 Οκτωβρίου 2016, 14:13\nΗ επίσκεψη στα Ιεροσόλυμα αποτελεί όνειρο ζωής για εκατομμύρια πιστούς Χριστιανούς και βέβαια γίνεται -όταν πραγματοποιηθεί- μια ιδιαίτερη πνευματική εμπειρία.\nΔυστυχώς όμως οι περισσότεροι δεν θα τα καταφέρουν να βρεθούν στους Άγιους Τόπους, για τους πιο γνωστούς λόγους. Από τον οικονομικό (τη μάστιγα της εποχής), τις υποχρεώσεις και την έντονη καθημερινότητα που ζούμε και τόσα άλλα.\nΤώρα όμως η σύγχρονη ψηφιακή τεχνολογία μας δίνει μια ευκαιρία να δούμε από κοντά, τρισδιάστατα τον Ναό της Αναστάσεως! Με ένα κλικ μπορούμε να μεταφερθούμε εκεί και να πλοηγηθούμε στο εσωτερικό του, κοιτώντας το από όποια γωνία θέλουμε.\nΖήστε σε αυτό το link την εμπειρία!\nΜόλις μπείτε στο site, διαλέξτε από το κάτω μέρος της οθόνης μια επισκόπηση (υπάρχουν συνολικά 9 με διάφορα σημεία του Ναού) και μετά με το ποντίκι σας (με πατημένο το αριστερό κλικ) μπορείτε να περιστρέψετε την εικόνα, να "κοιτάξετε" προς τα πάνω ή τα κάτω, και με την ροδέλα να ζουμάρετε μέσα-έξω!\nΆρθρα Δύσκολοι καιροί για Ιεραποστόλους...!\nΠατριαρχεία Κλείνουν ναοί στην Αυστραλία λογω κορωνοϊού\nΕκκλησία Ώρα μηδέν για την Αγιά Σοφιά\nΠατριαρχεία Διώξεις για έναν σταυρό στην Αλβανία\nΠατριαρχεία Οι Ελληνοκακαδοί ζητούν παρέμβαση για την Αγιά Σοφιά\nΠανάγιος Τάφος, Ιεροσόλυμα, Τρισδιάσταση απεικόνιση,


ΚΟΙΝΗ ΛΟΓΙΚΗ... 'Η ΜΗΠΩΣ ΟΧΙ;: Ανοικτή επιστολή...\nΜε ιδιαίτερη έκπληξη παρακολουθώ μέσα από την αρθρογραφία που “φιλοξενείται” σε κάποια ΜΜΕ το τελευταίο διάστημα, ότι επιχειρείται να δοθεί η αίσθηση πως «τίποτα δεν μπορεί να αλλάξει» και πως ακόμα και οι εκλογές δεν μπορούν να προσφέρουν κάποια εναλλακτική λύση, αφού η ουσιαστική πολιτική ασκείται εκτός Ελλάδας. Μόνο κάποιες «καρέκλες» θα αλλάξουν και τίποτα παραπάνω…\nΣυναισθανόμενος λοιπόν το μέγεθος της ευθύνης που φέρω ως εκπρόσωπος χιλιάδων συμπολιτών μας στο Ελληνικό Κοινοβούλιο και ως πολιτικός που καθημερινά βιώνει τον τεράστιο ζυγό που σηκώνουν όλες οι Ελληνίδες και οι Έλληνες, ας μου επιτραπεί να εκφράσω την πλήρη και απόλυτη διαφωνία μου με αυτού του είδους τις απόψεις, τις οποίες θεωρώ, όχι μόνο βαθιά απαισιόδοξες, αλλά και εξόφθαλμα ισοπεδωτικές.\nΑς μου επιτραπεί να υπογραμμίσω πως πολλά μπορούν να αλλάξουν στον τόπο μας και πως πάρα πολλά, περισσότερα από όσα φανταζόμαστε ίσως, περνούν μόνο από τα χέρια μας, εδώ στην Ελλάδα. Και να προσθέσω επίσης, πως ούτε όλοι οι πολιτικοί είμαστε ίδιοι, ούτε οι εκλογές σημαίνουν απλή εναλλαγή «καρεκλών».\nΑλίμονο, αν φτάσουμε στο σημείο να πιστεύουμε πως η ανώτερη και πιο ουσιαστική στιγμή της δημοκρατίας μας είναι μια απλή διαδικαστική πράξη που απλά… επαναλαμβάνεται κάθε τέσσερα χρόνια. Και αλίμονο, αν φτάσουμε στο σημείο να εξομοιώνουμε τους πάντες και τα πάντα, ιδίως από τη στιγμή που μεγάλες και σημαντικές διαφορές είναι ορατές ακόμα και… δια τυφλού οφθαλμού!\nΠοιος δεν γνωρίζει, για παράδειγμα, πως η Νέα Δημοκρατία και οι δυνάμεις της Αριστεράς, από την πρώτη στιγμή τάχθηκαν κατά του μνημονίου; Ποιος δεν έχει αντιληφθεί ότι παρά τις έντονες πιέσεις, οχλήσεις, έως και ωμές επεμβάσεις ντόπιων και ξένων συμφερόντων, ο Αντώνης Σαμαράς και η Ν.Δ. δεν κάμφθηκαν ούτε στιγμή, αλλά με παρρησία υποστήριξαν ένα διαφορετικό μείγμα πολιτικής κόντρα στη κρίση;\nΌχι, λοιπόν. Ούτε «είμαστε όλοι ίδιοι», ούτε «θα κάνουμε όλοι τα ίδια»!\nΟι εκλογές αυτή τη στιγμή στον τόπο και η δημιουργία μιας ισχυρής λαϊκής πλειοψηφίας στο πλευρό του Αντώνη Σαμαρά, είναι η μόνη ελπίδα και ο μόνος δρόμος διαφυγής από την μέγγενη μιας κυβέρνησης, η οποία είτε δεν ξέρει και δεν καταλαβαίνει, είτε εργάζεται μεθοδικά για να παραδώσει στα παιδιά μας μια τριτοκοσμική χώρα προς όφελος όσων επιθυμούν να καπηλευτούν τον ατόφιο και ανεκμετάλλευτο πλούτο της.\nΌπως γίνεται αντιληπτό, υποστηρίζω με πάθος την ανάγκη μιας μεγάλης αλλαγής.\nΜιας νέας πολιτικής και κοινωνικής επανάστασης - ειρηνικής και εντός των πλαισίων της κοινοβουλευτικής δημοκρατίας μας – η οποία προσφέρει αισιοδοξία. Και αυτή είναι η άποψη που υποστηρίζω με πάθος σε κάθε συνάντησή μου με πολίτες και σε κάθε ομιλία μου, μεταφέροντας ένα μήνυμα ελπίδας και αναγέννησης. Ένα μήνυμα νέου αγώνα, όχι για την επικράτηση των «κομματικών λαβάρων» αυτή τη φορά, αλλά για την επικράτηση των Ελλήνων!\nΓιατί από τη σημερινή φτώχια, την ύφεση και την ανεργία δεν βάλλεται περισσότερο ο Νεοδημοκράτης από τον ΠΑΣΟΚτζή ή ο Αριστερός από τον Δεξιό. Βάλλονται και «ματώνουν» ΟΛΟΙ οι Έλληνες. Γι΄ αυτό και ΟΛΟΙ οι Έλληνες πρέπει να πιστέψουν πως έχουν τη δύναμη να αλλάξουν τη μοίρα τους. Να καταλάβουν πως υπάρχουν δυνάμεις που μπορούν να πάνε και ανάποδα στο ρεύμα του ποταμού και να σηκώσουν το βάρος της ευθύνης για μια πορεία, που δεν θα είναι εύκολη, αλλά θα είναι δίκαιη και κυρίως, αποτελεσματική!\nΚαι παρακαλώ να μην βιαστεί να πει κανείς πως αυτά είναι «λόγια του αέρα» που προέρχονται από τον αντιπολιτευτικό οίστρο μου. Ή πως ακόμα και οι καλύτερες προθέσεις χάνονται μπροστά στις «εντολές» της Μέρκελ και της τρόικα.\nΓιατί θα του δείξω την Ιρλανδία που βάσιμα ελπίζει πλέον ότι το 2013 θα επιστρέψει στις αγορές. Ο Ένταν Κένι αρνήθηκε στους τροϊκανούς την αύξηση του ΦΠΑ και «στεναχώρησε» τους ηγέτες της Ε.Ε. αρνούμενος να λάβει ακραία, αντιλαϊκά μέτρα. Ακολούθησε μια μεταρρυθμιστική πολιτική στήριξης των τραπεζών, έκανε άνοιγμα προς τη Βρετανία, δημιούργησε ένα νέο πλέγμα προσέλκυσης επενδύσεων. Ένας πείσμων άνθρωπος, με σχέδιο και πρόγραμμα δράσης, απέδειξε πως η τρόικα δεν διαθέτει το «μαγικό ραβδί», αλλά και πως η κυβέρνηση του ΠΑΣΟΚ, ουδέποτε διαπραγματεύθηκε και ουδέποτε διέθετε σχέδιο. Ή πως το μόνο της σχέδιο ήταν… να παραδώσει την Ελλάδα στην τρόικα.\nΜπορώ επίσης να αναφέρω το παράδειγμα της άλλης, υπό επιτήρηση χώρας. Της Πορτογαλίας. Εκεί όπου η κυβέρνηση του Σόκρατες, προτού δεσμεύσει τη χώρα του με μνημόνια, την οδήγησε σε εκλογές. Στο μεσοδιάστημα της προεκλογικής περιόδου, η τρόικα συζήτησε με όλες τις πολιτικές δυνάμεις. Και αντιλαμβανόμενοι όλοι πως ο Κοέλιο θα ήταν ο πιθανότερος νικητής, όπως και έγινε, αναγκάστηκαν να «συνθηκολογήσουν» και να αποδεχτούν ένα πρόγραμμα που ναι μεν προέβλεπε θυσίες, αλλά δεν εξουθένωνε τον λαό της Πορτογαλίας.\nΕνώ, αν θέλετε μπορώ να αναφέρω και το παράδειγμα της Ουγγαρίας, όπου ο Βίκτορ Όρμπαν είπε «όχι» στις απαιτήσεις του ΔΝΤ για νέα και πιο σκληρά μέτρα προκειμένου να λάβει η χώρα την δόση, ύψους 5 δις ευρώ. Και ως δική του «απάντηση» θέσπισε έκτακτο φόρο 1% σε όλες τις τράπεζες και τις ξένες επιχειρήσεις, εξασφαλίζοντας τα χρήματα για τις πληρωμές μισθών και συντάξεων, αναγκάζοντας και το ΔΝΤ να αναδιπλωθεί. Δεν είχε μαζί του κανέναν ο Όρμπαν, παρά μόνο τον λαό της Ουγγαρίας!\nΑυτά τα παραδείγματα, αλλά και άλλα που μπορώ να αναφέρω, δεν δείχνουν ότι υπάρχει και «άλλος δρόμος»; Δεν αποδεικνύουν πως υπάρχει μια άλλη «συνταγή» που μπορεί να πετύχει και πως η Ελλάδα μπορεί να τα καταφέρει, αρκεί να μην συνεχίσει να ακολουθεί την συνταγή της βέβαιης αποτυχίας που πεισματικά ακολουθεί η σημερινή κυβέρνηση; Και άλλες χώρες βρέθηκαν στη θέση της Ελλάδας, σε καμία όμως δεν βρέθηκε μια τόσο ανίκανη και βαθιά πελαγωμένη ή πλήρως υποταγμένη, κυβέρνηση…\nΓι’ αυτό, το επαναλαμβάνω, οι εκλογές και η αλλαγή κυβέρνησης, αποτελούν λύση! Τη μόνη ενδεδειγμένη αυτή την ώρα για την χώρα. Και όσα πέτυχαν αλλού, μπορούν να πετύχουν και εδώ.\nΚαι όσο για την λεγόμενη «επαναδιαπραγμάτευση», αλλά και τις «διαφωνίες της τρόικα με τη Ν.Δ.» δεν θα επεκταθώ τώρα, λέγοντας που είναι η αλήθεια και που το ψέμα. Θα πω μόνο πως τίποτα δεν μπορεί να αντισταθεί σε μία κυβέρνηση που διαθέτει συγκεκριμένο και κοστολογημένο σχέδιο, ορισμένους πολιτικούς που δεν παίρνουν χαμπάρι από “real politic” και έναν ενωμένο λαό!\nΚαι κάτι τελευταίο: Ποιος αρνείται σήμερα, ότι η κυβέρνηση με τις πολλές παλινωδίες της, τα πολλά άδικα και αναποτελεσματικά μέτρα και το ενδοκυβερνητικό αλαλούμ, δεν έχει μετατρέψει τον λαό σε εχθρό της; Ακόμα και… υπουργοί το παραδέχονται! Και αυτός είναι από μόνος του ένας πολύ σημαντικός λόγος για να γίνουν εκλογές.\nΓιατί η προσπάθεια αναγέννησης της χώρας δεν γίνεται χωρίς τον λαό ή με τον λαό «διαιρεμένο». Και η Ν .Δ. θέλει να ενώσει και πάλι τον λαό μας. Να τον κάνει να πιστέψει στην προσπάθεια. Και να τον έχει συμπαραστάτη στον μεγάλο αγώνα που θα ξεκινήσει για την επαναδιαπραγμάτευση των όρων του προγράμματος σταθερότητας και την εφαρμογή μιας νέας πολιτικής επανεκκίνησης της ελληνικής οικονομίας.\nΝα είναι όλοι βέβαιοι λοιπόν, ότι υπάρχει ελπίδα, υπάρχει και λύση! Αρκεί αυτή η κυβέρνηση να προσφέρει, έστω την ύστατη ώρα, μια καλή υπηρεσία στον τόπο. Να μας απαλλάξει από την παρουσία της και να προκηρύξει εκλογές…


Αν ήξερες τον Σάββα, ήξερες τον Ολυμπιακό | Mykonos Ticker\nΜια ολόκληρη ζωή πιστός στον Θρύλο που λάτρεψε. Μια ολόκληρη ζωή στην πρώτη γραμμή για τον έρωτα της ζωής του. Κανείς δεν αγάπησε μια ομάδα όπως ο Σάββας τον Ολυμπιακό.\nΠοτέ μακριά του δεν έμαθε να ζει. Γιατί απλά δεν μπορούσε να ζει μακριά του. 85 χρόνια ταγμένα στον έρωτα της ζωής του. Στον Ολυμπιακό της καρδιάς του. Θαρρώ πως κανείς δεν αγάπησε μια ομάδα όπως ο Σάββας τον Ολυμπιακό……..\nΠοιος ήταν ο Σάββας Θεοδωρίδης;\nΉταν ο Ολυμπιακός. Ήταν ο Θρύλος του Θρύλου και ως Θρύλος θα συνεχίσει να υπάρχει αιώνια.\nΑν ήξερες τον Σάββα, ήξερες τον Ολυμπιακό. Όσοι είχαμε την χαρά και την τιμή να τον ζήσουμε από κοντά, μάθαμε δίπλα του το μεγαλείο αυτού του συλλόγου.\nΟ Σάββας που αφιέρωσε όλη του την ζωή στον Ολυμπιακό. Χωρίς ανταλλάγματα. Το σπίτι του ήταν το Ρέντη, το Καραϊσκάκη, όπου έπαιζε ο Ολυμπιακός!\nΉταν πάντα στην πρώτη γραμμή. «Στρατιώτης» και «στρατηγός» μαζί! Δίπλα στην ομάδα πάντα. Στις χαρές και στις λύπες. Παλικάρι ήταν ο Σάββας, ένας μεγάλος μαχητής! Μαχητής της ζωής που νικούσε τον θάνατο τα τελευταία χρόνια συνεχώς!\nΗ παρακαταθήκη που αφήνει ο Σάββας Θεοδωρίδης τεράστια. Το πάθος του για τα ερυθρόλευκα, η αγάπη του για όλα όσα πρεσβεύει ο σύλλογος, η δίψα του για επιτυχίες, η λατρεία του για τον δαφνοστεφανωμένο, η πίστη του στα δύσκολα.\nΟ Σάββας πάλεψε μέχρι τέλους για να είναι εκεί το βράδυ της φιέστας και να σηκώσει ένα ακόμη πρωτάθλημα. Ήξερε πως η μάχη για την ζωή που έδινε χρόνια είχε δυσκολέψει. Έφυγε πρωταθλητής όπως ήθελε.\nΟ απόλυτος μύθος, έχοντας κατακτήσει 46 τίτλους στην τεράστια πορεία του! Θα λείψει πολύ από τον Ολυμπιακό. Λείπει ήδη.\nΚαλό ταξίδι Σάββα, σε ευχαριστούμε για όλα.\nPrevious article Μύκονος – Έκκληση για βοήθεια: Να στηρίξουμε τον Γιάννη να κερδίσει τη μάχη για τη ζωή (βίντεο)\nNext article Aegean Islands-British tourists:Την παρέμβαση Θεοχάρη ζητά ο Γ. Χατζημάρκος για να μην ενταχθεί η Ελλάδα στους προορισμούς με καραντίνα


ΜΗΝΥΜΑ ΠΑΝΑΓΙΩΤΗ ΨΩΜΙΑΔΗ ΓΙΑ ΤΙΣ ΑΓΙΕΣ ΗΜΕΡΕΣ ΤΟΥ ΠΑΣΧΑ ~ ΤΣΟΥΝΑΜΙ\nΜΗΝΥΜΑ ΠΑΝΑΓΙΩΤΗ ΨΩΜΙΑΔΗ ΓΙΑ ΤΙΣ ΑΓΙΕΣ ΗΜΕΡΕΣ ΤΟΥ ΠΑΣΧΑ\n4/07/2015 02:15:00 μ.μ. Ευχές No comments\nΠΑΝΑΓΙΩΤΗΣ ΨΩΜΙΑΔΗΣ: «ΕΝΩΜΕΝΟΙ,ΜΙΑ ΓΡΟΘΙΑ,ΔΕΝ ΕΧΟΥΜΕ ΝΑ ΦΟΒΗΘΟΥΜΕ ΤΙΠΟΤΑ»\n«Ενόψει των Αγίων Ημερών του Πάσχα εύχομαι ολόψυχα σε όλους τους Έλληνες και της Ελληνίδες, απανταχού της γης, καλό και ευλογημένο Πάσχα, υγεία, ευτυχία, υπομονή και επιμονή.\nΣε στιγμές κρίσιμες για την Πατρίδα μας καλώ τους συμπατριώτες μας να προτάξουν το εθνικό συμφέρον, πέρα και πάνω από κόμματα και στείρες αντιπαραθέσεις.\nΟι περιστάσεις απαιτούν ενότητα, σύμπνοια, στήριξη και αλληλεγγύη σε αυτούς που δοκιμάζονται περισσότερο, εθνική ομοψυχία, αγάπη για την Ελλάδα μας και πίστη στο Θεό.\nΕνωμένοι, μια γροθιά, δεν έχουμε να φοβηθούμε τίποτα. Και τότε να είμαστε βέβαιοι, η Ανάσταση θα έρθει!\nΚαλό Πάσχα, καλή Ανάσταση!»


Θρύλε Θεέ μου, τι ζήσαμε! (video) - Ποδόσφαιρο - gavros.gr\nΤρίτη, 3 Μαρτίου 2020 - 10:38\nΜοναδικές στιγμές έζησε στο Λονδίνο, ο Ολυμπιακός! Στιγμές που μόνον αυτός ζει, στην Ελλάδα. Για αυτό και είναι Θρύλος! Η ομάδα του Πέδρο Μαρτίνς, την περασμένη Πέμπτη (27/2) πέτυχε κάτι που φάνταζε... απίθανο. «Διπλό» στο Λονδίνο, επί της Άρσεναλ και, μάλιστα, στην παράταση και πρόκριση στη φάση των «16» του Europa League. Επική πρόκριση!\nΚαι, φυσικά, τα όσα έγιναν με τη λήξη του ματς στο «Emirates», δεν περιγράφονται. Ομάδα και κόσμος... ένα. Μια «γροθιά», μια «αγκαλιά», ένα «κουβάρι» οι παίκτες, οι προπονητές, οι οπαδοί και, γενικότερα, όλοι! Πάρτι πρόκρισης από την «ερυθρόλευκη» οικογένεια!\nΓλέντι, που ξεκίνησε από την αγγλική πρωτεύουσα ως την Ελλάδα. Γλέντι και μέσα στο αεροπλάνο, αλλά και στο «Ελ. Βενιζέλος», μαζί με τους ΓΑΥΡΟΥΣ...\nΌλα αυτά, δείτε τα στο παρακάτω βίντεο, στην παρακάμερα που ετοίμασε το Olympiacos TV. Δεν... χάνεται. Έπος!


designmag.gr » Blog Archive » Σλοβένος γραφίστας εμπνέεται από τον COVID-19\nO Jure Tovrljan είναι ένας Σλοβένος σχεδιαστής ο οποίος λόγω των μέτρων κατά του κορωνοϊού, βρέθηκε με αρκετό χρόνο στα χέρια του. Εκτός όμως από χρόνο, η πανδημία του προσέφερε και έμπνευση. Έτσι αποφάσισε στον χρόνο που είχε να επανασχεδιάσει γνωστούς λογότυπους (όπως των Ολυμπιακών Αγώνων, της Nike ή των Starbucks), αποδίδοντας τους τρόπους με τους οποίους η νέα κατάσταση έχει επιδράσει στην ζωή μας.\nΈτσι, οι ολυμπιακοί κύκλοι απομακρύνθηκαν από μεταξύ τους, η γοργόνα των Starbucks φόρεσε μάσκα, ο παίκτης του NBA ξάπλωσε με ένα laptop στον καναπέ του, η FedEx έγινε FedUp (μπούχτισα), ο Linkedin έγινε Lockedin (κλεισμένος μέσα) και η μπίρα Corona έγινε “χρειάζομαι νέο όνομα”. Η επιτυχία αυτής της σειράς που μπορείτε να βρείτε ολόκληρη εδώ οδήγησε τον Σλοβένο γραφίστα να δημιουργήσει και μια δεύτερη σειρά εμπνευσμένη από τον COVID-19. Αυτή τη φορά με αφίσες από γνωστές τηλεοπτικές σειρές όπως τα φιλαράκια, το Game of Thrones και το Breaking Bad. Τη νέα δουλειά του Jure Tovrljan θα βρείτε εδώ.\nTags: αυτοέκδοση, Αφίσα, γραφιστική, λογότυπος, Σλοβενία